sagorsarker/bangla-wikipedia huggingface dataset:
বাংলাদেশ বিমান বাহিনীর বিমানের তালিকা

বাংলার আকাশ রাখিব মুক্ত এই মূলমন্ত্রে উজ্জীবিত বাংলাদেশ বিমান বাহিনীর প্রতিটি সদস্য দেশের আকাশসীমাকে শত্রু মুক্ত রাখার ও দেশের সার্বভৌমত্ব রক্ষার পবিত্র দায়িত্ব পালনে যেসকল সমরাস্ত্র ব্যবহার করেন তার একটি তালিকা দেয়া হল। বিভিন্ন ধরনের ক্ষুদ্রাস্ত্র, ক্ষেপণাস্ত্র, হেলিকপ্টার, প্রশিক্ষণ বিমান ও জঙ্গীবিমান এর অন্তর্ভুক্ত।
আল্লামা

আল্লামা (আরবি, উর্দু ও ) হল ইসলামি চিন্তা, আইন ও দর্শনের ক্ষেত্রে উচু পর্যায়ের পণ্ডিতদের নামের সাথে ব্যবহৃত সম্মানজনক উপাধি। সুন্নি ও শিয়া উভয় পক্ষে এই উপাধি ব্যবহার হয়। আল্লামা উপাধিধারী অন্যান্য ধর্মবেত্তাদের উপরে অবস্থান করেন, যেমন আয়াতুল্লাহ ও হুজ্জাতুল ইসলাম (শিয়া উদাহরণ)। পাকিস্তান রাষ্ট্রের স্বপ্নদ্রষ্টা মুহাম্মদ ইকবালকে আল্লামা ইকবাল ও বাংলাদেশের শ্রেষ্ঠ বক্তাদের একজন দেলাওয়ার হোসাইন সাঈদীকে আল্লামা সাঈদী বলে সম্বোধন করা হয়।
ইয়াজিদি

ইয়াজিদি হচ্ছে একটি কুর্দি হিন্দু নৃ-ধর্মীয় গোষ্ঠী, যাদের রীতিনীতির সাথে জরথুস্ত্র ধর্মমতের সাদৃশ্য রয়েছে। ইয়াজিদিগণ প্রধানত উত্তর ইরাকের নিনেভেহ প্রদেশে বসবাস করে। আমেরিকা,জর্জিয়া এবং সিরিয়ায় উল্লেখযোগ্য সংখ্যক ইয়াজিদিদের সাক্ষাৎ মেলে। ১৯৯০ সালের দিকে ইয়াজিদিদের একটা অংশ ইউরোপে বিশেষ করে জার্মানীতে অভিবাসিত হয়। ইয়াজিদিগণ বিশ্বাস করেন, ঈশ্বর পৃথিবী সৃষ্টি করেছেন এবং তিনি সাতটি পবিত্র জিনিস বা ফেরেশতার মাঝে এটাকে স্থাপন করেছেন। এই সাতজনের প্রধান হচ্ছেন মেলেক তাউস, ময়ূর ফেরেশতা। ইয়াজিদিদের বর্ণিত তাউসের সাথে ইসলাম ধর্মে বর্ণিত ইবলিশের সাদৃশ্য পাওয়া যায়। এমনকি স্বর্গ থেকে শয়তান ও মেলেক তাউসের বিতাড়নের কাহিনী একই, আদমকে সিজদা না করা।
ইয়াজিদিরা দিনে পাঁচবার প্রার্থনা করে। নিভেজা বেরিস্পেদে (ভোরের প্রার্থনা), নিভেজা রোঝিলাতিনে (সূর্যোদয়ের প্রার্থনা), নিভেজা নিভ্রো (দুপুরের প্রার্থনা), নিভেজা এভারি (বিকেলের প্রার্থনা), নিভেজা রোজাভাবুনে (সূর্যাস্তের প্রার্থনা)। বর্তমানে ইয়াজিদিগণ শুধুমাত্র সূর্যোদয় এবং সূর্যাস্তের প্রার্থনা করে থাকে।
সূর্যোদয়ের প্রার্থনার সময় ইয়াজিদিগণ সূর্য পূজারীদের মত সূর্যের দিকে এবং সূর্যাস্তের নামাজের সময় লালিস এর দিকে মুখ করে থাকে। দিনের সকল প্রার্থনা সূর্যের দিকে ফিরে পড়া হয়। বহিরাগতদের উপস্থিতিতে দিবসের প্রার্থনা হয় না। বুধবার হচ্ছে তাদের পবিত্র দিন এবং শনিবার বিশ্রাম দিবস। ডিসেম্বর মাসে তারা তিন দিনের রোজা পালন করে।
ইয়াজিদিদের প্রধান ধর্মীয় উৎসবের একটি হচ্ছে ইরাক এর উত্তর মসুলের লালিস এ অবস্থিত শেখ আদি ইবনে মুসাফির (সেক আদি) এর মাজারে সাতদিনের তীর্থভ্রমণ পালন। যদি সম্ভব হয় প্রত্যেক ইয়াজিদি তাদের জীবদ্দশায় একবার সেক সাদির মাজারে তীর্থভ্রমণের চেষ্টা করতে বলা হয়েছে। তীর্থভ্রমণের সময় তারা নদীতে স্নান করে। তাউস মেলেকের মূর্তি ধুইয়ে দেয় এবং শেখ সাদির মাজারে একশত প্রদীপ জ্বালায়। এই সময়ে তারা একটি ষাঁড় বলি দেয়।
মুয়াজ ইবনে জাবাল

মুয়াজ ইবনে জাবাল (; ৬০৩ – ৬৩৯) ছিলেন মুহাম্মদের অন্যতম সাহাবী। তিনি অন্যতম ওহী লেখক ছিলেন। মুয়ায বনু খাজরাজের আনসার ছিলেন এবং মুহাম্মদ জীবিত থাকাকালীন পাঁচ জন সঙ্গীর সাথে কুরআন সংকলন করেছিলেন।
মুয়ায ইবনে জাবাল (রাঃ)) মুহাম্মদ (সা.) ইয়েমেনে সেখানকার লোকদের ইসলাম শিক্ষার জন্য পাঠিয়েছিলেন। তিনি যখন ফিরে আসেন তখন আবু বকর খলিফা দায়িত্ব পালন করছিলেন। এবং মুহাম্মদ সাল্লাল্লাহু আলাইহি ওয়াসাল্লাম তাকে দশটি উপদেশ দিয়েছিলেন যেগুলো তার জীবনীতে বর্ণনা হয়েছে।
১৮ হিজরি সনে সিরিয়া যাওয়ার পথে প্লেগে আক্রান্ত হয়ে মৃত্যুবরণ করেন।
ইরানের এর মসলূন বিশ্ববিদ্যালয়ের শরিয়াহ কলেজের নাম তার নামে করা হয়।
২০১৪ দক্ষিণ আফ্রিকা ক্রিকেট দলের জিম্বাবুয়ে সফর

দক্ষিণ আফ্রিকা ক্রিকেট দল পূর্ব নির্ধারিত সময়সূচী মোতাবেক ৯ আগস্ট থেকে ২১ আগস্ট, ২০১৪ তারিখ পর্যন্ত জিম্বাবুয়ে সফর করে। সফরে তারা জিম্বাবুয়ে ক্রিকেট দলের বিপক্ষে তিনটি একদিনের আন্তর্জাতিক (ওডিআই) ও একটি টেস্টে প্রতিদ্বন্দ্বিতায় অবতীর্ণ হয়। সফরকারী দক্ষিণ আফ্রিকা দল একমাত্র টেস্টসহ ৩-০ ব্যবধানে ওডিআই সিরিজ জয় করে।
দক্ষিণ আফ্রিকা ক্রিকেট দল ২০০১ সালে জিম্বাবুয়েতে সর্বশেষ টেস্ট সিরিজে অংশ নিয়েছিল।
খেলা পরিচালনার জন্য নিম্নবর্ণিত কর্মকর্তাগণ দায়িত্ব পালন করেন:
আফরান নিশো

আফরান নিশো (জন্ম: আহম্মেদ ফজলে রাব্বি; ৮ ডিসেম্বর ১৯৮০) একজন বাংলাদেশী মডেল এবং টেলিভিশন অভিনেতা। ২০০৩ সাল থেকে তিনি ৮৫০টিরও অধিক টেলিভিশন নাটক, টেলিভিশন চলচ্চিত্র, ওয়েব ধারাবাহিকে অভিনয় করেছেন।
টেলিভিশন নাটক "যোগ বিয়োগ"-এ অভিনয়ের জন্য ২০১৬ সালে তিনি সেরা টিভি অভিনেতা বিভাগে মেরিল-প্রথম আলো পুরস্কার পুরস্কার পেয়েছেন।
নিশোর বাবা আবদুল হামিদ মিয়া একজন মুক্তিযোদ্ধা এবং টাঙ্গাইল জেলা পরিষদের সদস্য ও ভূঞাপুর উপজেলা আওয়ামী লীগের সাধারণ সম্পাদক ছিলেন। তিনি ফুসফুসে ক্যানসারজনিত রোগে ভুগে ১ অক্টোবর ২০২০ মৃত্যুবরণ করেন। নিশোর এক ভাই ও এক বোন রয়েছে।
নিশো ধানমন্ডি গভ. বয়েজ হাই স্কুল থেকে এস.এস.সি. পাস করেন এবং পরবর্তীকালে ঢাকা কলেজ থেকে এইচ.এস.সি. পরীক্ষায় উত্তীর্ণ হন।
অমিতাভ রেজার বিজ্ঞাপনচিত্রে কাজ করার মাধ্যমে শুরু হয় তার অভিনয় যাত্রা এবং আফজাল হোসেনের প্রতিষ্ঠান "টকিজ" স্ক্রিন টেস্ট দেওয়ার জন্য তাকে ডাক দেয়। (২০০৩)। এরপরে আরো নানা নির্মাতার সাথে নানারকম কাজ করেন তিনি। থাইল্যান্ডে গিয়ে ডাবল কোলা ব্র্যান্ডের জিনি জিনজার ফ্লেভারের একটি বিজ্ঞাপনচিত্রে অংশ নেন তিনি। এরপরে গাজী শুভ্র, গোলাম হায়দার কিসলু, কিরন মেহেদী প্রমুখ খ্যাতনামা পরিচালকের পরিচালনায় তিনি বিজ্ঞাপনে অংশ নেন।
তিনি বাঁধন, আনিকা কবির শখ, নুসরাত ইমরোজ তিশা ও মেহজাবিন চৌধুরী সহ অনেক অভিনেত্রীদের সাথে অভিনয় করেছেন।
গাজী রাকায়াতের পরিচালনায় "ঘরছাড়া" নাটকের মধ্য দিয়ে এ ভুবনে আসেন তিনি (২০০৬)। নিশো অভিনীত উল্লেখযোগ্য নাটকসমূহ হলঃ "অপেক্ষার ফটোগ্রাফি", "আঁধার ও আলো" , "বাদল দিনের প্রথম কদম ফুল", "চলো না বৃষ্টিতে ভিজি", "কায়াকর", "লোটাকম্বল", "বিয়ে পাগল", ইত্যাদি।
২০২৫ সালের ২৩শে মে অনুষ্ঠিত ২৬তম মেরিল-প্রথম আলো পুরস্কার অনুষ্ঠান নিশো তাসনিয়া ফারিণের সাথে সঞ্চালনা করেন।
২০২১ সালের ঈদুল আজহায় আফরান নিশো অভিনীত নাটক ঘটনা সত্য নিয়ে চরম বিতর্ক তৈরি হয়। রুবেল হাসান নির্মিত এ নাটকে বিশেষ শিশু বা স্পেশাল চাইল্ডদের বাবা-মায়ের 'পাপ কর্মের ফল' বলে ভুল বার্তা দেওয়ার অভিযোগ ওঠে। নাটকটি চ্যানেল আইতে সম্প্রচারিত হওয়ার পর প্রযোজনা প্রতিষ্ঠান সিএমভির ইউটিউব চ্যানেলে স্ট্রিমিং হয়। এতে সামাজিক যোগাযোগমাধ্যমের বিভিন্ন পেজে, গ্রুপে নাটকটি নিয়ে সমালোচনা হয় ও তুমুল আপত্তি উঠেছে। একাধিক সংগঠনও প্রতিবাদ জানায়। এ ঘটনায় আফরান নিশোসহ সিএমভির পুরো টিম দুঃখ প্রকাশ করে। পরে নাটকটি ইউটিউব চ্যানেল থেকে সরিয়ে নেওয়া হয়।
ডোমার বহুমুখী উচ্চ বিদ্যালয়

ডোমার বহুমুখী উচ্চ বিদ্যালয় নীলফামারী জেলার অন্যতম পুরাতন বিদ্যালয়। এটি ডোমার উপজেলা সদরের ডোমার পৌরসভার ৪ নং ওয়ার্ডে অবস্থিত। বর্তমানে এটি দিনাজপুর মাধ্যমিক ও উচ্চ মাধ্যমিক শিক্ষা বোর্ডের আওতাধীন রয়েছে।
এটি ১৯১৯ সালে ডোমার উপজেলা সংলগ্ন চিকনমাটি মৌজায় প্রতিষ্ঠিত হয়। এরপর ১৯২১ সালে তৎকালীন কলিকাতা বিশ্ববিদ্যালয় থেকে প্রথম স্বীকৃতি প্রাপ্ত হয়ে ১৯২৩ সালে ম্যাট্রিকুলেশন পরীক্ষায় অংশ গ্রহণ করে। শুরুতে বালক-বালিকাদের একত্রে শিক্ষা চালু থাকলেও ১৯৫৯ সালে বালক বালিকাদের আলাদাভাবে পাঠ দান করার জন্য দুটি শিফট চালু করা হয়।
৬ষ্ঠ শ্রেণী থেকে ১০ম শ্রেণী পর্যন্ত ছাত্রদের পাঠদানের ব্যবস্থা রয়েছে। নবম শ্রেণী থেকে ছাত্রদের পাঠদানের জন্য বিজ্ঞান, মানবিক, ব্যাবসায় শিক্ষা তিনটি আলাদা আলাদা শাখা রয়েছে। এছাড়াও ছাত্রদের জন্য ভোকেশনাল এ পড়াশুনার সুযোগ রয়েছে।
৮৬৯ জন
বিশ্বাস (টেলিভিশন ধারাবাহিক)

বিশ্বাস হল বিবিসি ওয়ার্ল্ড সার্ভিসের অর্থায়নে ২৪ পর্বে নির্মিত একটি বাংলাদেশী অতিপ্রাকৃত নাট্য, দুঃসাহসিক, ফ্যান্টাসি , গোয়েন্দা, রহস্য ধর্মী বিটিভির মৌলিক ধারাবাহিক, যা প্রথম বাংলাদেশ টেলিভিশনে ২০১০ সালের ১৬ অক্টোবর থেকে ২০১১ সালঃর ১৮ মার্চ পর্যন্ত প্রচারিত হয়। এই ধারাবাহিকটি জি ক্যাফে নামক চ্যানেলেও সম্প্রচার করা হয়।
ধারাবাহিকটিতে অভিনয় করেছেন শামা রহমান , সাঈদ বাবু , আরাবি রহমান ও রহমত আলী । এটি জারা নামে একজন ব্রিটিশ বাংলাদেশী মহিলার সম্পর্কে যিনি উত্তরাধিকারসূত্রে ঢাকার একটি রহস্যময় অতিপ্রাকৃত গোয়েন্দা সংস্থায় অংশ নেওয়ার পরে বাংলাদেশে স্থানান্তরিত হন।
জারা রহমান ( শামা রহমান ) একজন অল্পবয়সী, মজবুত, অনুসন্ধিৎসু মহিলা আবিষ্কার করেন যে তিনি তার দাদার মৃত্যুর পর ঢাকার একটি প্রাচীন জিনিসের দোকানের সহ-মালিকানা পেয়েছেন। সে বাংলাদেশে চলে যায়। তিনি জানতে পারেন দোকানটিতে একটি অতিপ্রাকৃত গোয়েন্দা সংস্থাও রয়েছে। তিনি তরুণ অতিপ্রাকৃত তদন্তকারী আবির জামানের (বাবু মো. শাইদুল ইসলাম মোল্লা) সাথে দেখা করেন এবং তার অতিপ্রাকৃত রহস্য, জাদু এবং অ্যাডভেঞ্চারের জগতে নিক্ষিপ্ত হন।
"বিশ্বাস" দক্ষিণ এশিয়ার প্রথম অতিপ্রাকৃত গোয়েন্দা সিরিজ। এটি প্রথম ধারাবাহিক নাটক যা বাংলাদেশ, লন্ডন ও ইংল্যান্ডের মধ্যে ধারণ করা হয়। ধারাবাহিকে ২৪টি জোড়া পর্ব রয়েছে, প্রতিটি ২৫ মিনিট স্থায়ী হয়।
ধারাবাহিকটিতে বাংলা ও ইংরেজিতে সংলাপ রয়েছে । প্রাথমিকভাবে সিরিজের সংলাপ ইংরেজি সাবটাইটেল সহ বাংলায়। যাইহোক, পর্ব দ্বারা পর্ব, আরো এবং আরো ইংরেজি সংলাপ চালু করা হয়।
সিরিজটি ২০০৭ সাল থেকে মট ম্যাকডোনাল্ডের £৫০ মিলিয়ন নয় বছরের প্রোগ্রামের অংশ ছিল। যার উদ্দেশ্য ছিল বাংলাদেশের অনেক দরিদ্র মানুষকে শেখানো, যা প্রকল্প পরিচালক জন শটন "ভোকেশনাল ইংলিশ" হিসাবে বর্ণনা করেছেন। তাদের একটি প্রকল্প অংশীদার হল ব্রডকাস্টার বিবিসি ওয়ার্ল্ড সার্ভিস। সিরিজটি তৈরি করেছে বিবিসি ওয়ার্ল্ড সার্ভিস ট্রাস্ট।
২০১৭ সালে প্রোগ্রামটি ছিল ডিপার্টমেন্ট ফর ইন্টারন্যাশনাল ডেভেলপমেন্টের অর্থায়নে ইংলিশ ইন অ্যাকশনের একটি উদ্যোগ।
কাহিনীর একটি অতিপ্রাকৃত মোড় রয়েছে, যার মধ্যে রয়েছে পারিবারিক ঐতিহ্য, প্রেম, মন্দ এবং বিপদ।
যুক্তরাজ্য থেকে লেখক, পরিচালক ও প্রযোজক নিয়োগ করা হয়। প্রোডাকশন কর্মীদের মধ্যে যুক্তরাজ্যের পাশাপাশি বাংলাদেশের কর্মীরাও রয়েছেন। অবস্থান ব্যবস্থাপক চার্লি থম্পসন গার্হস্থ্য শিল্প থেকে একটি স্থানীয় দলকে প্রাথমিক শিল্প অভিজ্ঞতা বা সঠিক ক্ষেত্রে মৌলিক দক্ষতার সেট দিয়ে নিয়োগ করেন এবং তাদের প্রয়োজনীয় মান পূরণ, দক্ষতার ভিত্তি প্রসারণ এবং আন্তর্জাতিক অঙ্গনে তাদের ব্যবহার করতে সক্ষম করার জন্য প্রশিক্ষণ দেন। অর্ধ ডজন স্থানীয় থম্পসন দ্বারা আয়োজিত একটি আনুষ্ঠানিক প্রশিক্ষণ কর্মসূচির মধ্য দিয়ে গিয়েছিল যার মধ্যে সেমিনার এবং চাকরির সময় শিক্ষা অন্তর্ভুক্ত ছিল।
এটি ঢাকা, বাংলাদেশ এবং ব্রিক লেন, লন্ডনে চিত্রধারণ করা হয়েছে । এটি ঢাকা ও আশেপাশের বিভিন্ন স্থানে চিত্রায়িত হয়েছে এবং গাজীপুরের বনাঞ্চলে একটি গ্রাম নির্মিত হয়েছে । এটি এক্সডি ক্যাম দিয়ে চিত্রধারণ করা হয়েছে এবং ফাইনাল কাট প্রো ব্যবহার করে বাংলাদেশে সম্পাদনা করা হয়েছে ।
এটি ২০১০ সালের ১৬ অক্টোবর থেকে বাংলাদেশ টেলিভিশন ও বাংলাদেশ টেলিভিশন ওয়ার্ল্ডে সাপ্তাহিকভাবে সম্প্রচারিত হয়। এটি "বিবিসি জানালা মজার মজার শেখা-" এর একটি পর্বের সাথে সম্প্রচার করা হতো। এটি ২.০৩ কোটি দর্শকের কাছে পৌঁছেছে।
সিরিজটি জি টিভিতে চার্জ ছাড়াই সরবরাহ করা হয়েছিল এবং জি নেটওয়ার্কের জি ক্যাফেতে ২০১১ সালের ৬ মার্চ থেকে সাপ্তাহিকভাবে প্রচারিত হয়েছিল । সিরিজটির জনপ্রিয়তার জন্য পুনঃপ্রচার করা হয়।
সাঙ্গু বন্যপ্রাণী অভয়ারণ্য

সাঙ্গু বন্যপ্রাণ অভয়ারণ্য বাংলাদেশের বান্দরবান জেলায় অবস্থিত একটি বন্যপ্রাণী অভয়ারণ্য। ২০১০ সালের ৬ এপ্রিল এটি প্রতিষ্ঠিত হয়। ২৩৩১.৯৮ হেক্টর জমি নিয়ে এই বন্যপ্রাণী অভয়ারণ্যটি গঠিত। এটি সাঙ্গু সংরক্ষিত বনাঞ্চলের অংশ। এটির দায়িত্বে রয়েছে বাংলাদেশ বন বিভাগের অধীনস্থ লামা বন বিভাগ। এটির জৈব-পরিবেশগত এলাকা চট্টগ্রামের পাহাড় ও চট্টগ্রামের পার্বত্য অঞ্চলে পড়েছে।
থ্রিজি (দেশসমূহ)

থিজি দেশসমূহ বা গ্লোবাল গ্রোথ জেনারেটর দেশসমূহ হল বিশ্বের ১১টি উদীয়মান অর্থনীতির দেশ যাদের ভবিষ্যত প্রবৃদ্ধির উৎস এবং লাভজনক বিনিয়োগ সম্ভাবনার জন্য চিহ্নিত করা হয়েছে।
২০১১ সালের ফেব্রুয়ারি মাসে প্রণীত সিটি গ্রুপের একটি রিপোর্টে বিশ্লেষকযুগল উইলিয়াম বুইটার (প্রধান অর্থনীতিবিদ) এবং ইবরাহিম রাহবারি প্রথম থ্রিজি দেশসমূহের উল্লেখ করেন। তাদের ভাষায় আগামী চার দশকের প্রবৃদ্ধি সম্ভাবনায় এই দেশসমূহ অন্যদের থেকে এগিয়ে আছে। এই রিপোর্টে তারা একটি থ্রিজি সূচক তৈরি করেছেন যার ভিত্তি হল নিম্নোক্ত ছয়টি প্রবৃদ্ধি পরিচালক:
ডেন পাইত

ডেন লিরয় পাইত (; জন্ম: ৬ মার্চ, ১৯৯০) দক্ষিণ আফ্রিকার ওয়েস্টার্ন প্রভিন্সের কেপটাউনে জন্মগ্রহণকারী উদীয়মান ক্রিকেটার। দক্ষিণ আফ্রিকা ক্রিকেট দলের পাশাপাশি ঘরোয়া ক্রিকেটে কেপ কোবরাজ দলের হয়ে খেলছেন। "ডেনো" ডাকনামে পরিচিত ডেন পাইত মূলতঃ ডানহাতে অফ-স্পিন বোলিং করে থাকেন। পাশাপাশি নিচের সারির কার্যকরী ব্যাটসম্যান হিসেবে ডানহাতে ব্যাটিং করেন। কেপ কোবরাজের অন্যান্য সতীর্থ খেলোয়াড়দের ন্যায় তারও ওয়েস্টার্ন প্রভিন্স ক্রিকেট দলের হয়ে প্রথম-শ্রেণীর ক্রিকেটে অভিষেক ঘটে। ২০১১ সালে কেপ কোবরাজের সাথে চুক্তিবদ্ধ হন ও চাতুর্যময় বোলিংয়ে সকলকে আশ্চর্যান্বিত করেছেন। ভারত, অস্ট্রেলিয়া, নিউজিল্যান্ড ও দক্ষিণ আফ্রিকার উদীয়মান খেলোয়াড়দের নিয়ে অনুষ্ঠিত প্রতিযোগিতায় দলের প্রতিনিধিত্ব করেন। কিন্তু প্রতিযোগিতায় একটিমাত্র প্রথম-শ্রেণীর খেলায় অনেক রান দিয়ে এক উইকেট পেলেও একমাত্র সীমিত ওভারের খেলায় কোন উইকেট লাভে ব্যর্থ হন।
দক্ষিণ আফ্রিকা দলের নতুন অধিনায়ক হাশিম আমলা’র প্রথম সফরে শ্রীলঙ্কায় অনুষ্ঠিত টেস্ট সিরিজে তিনি ও ব্যাটসম্যান স্টিয়ান ফন জিল টেস্ট দলের নতুন সদস্যরূপে অন্তর্ভুক্ত হন। কিন্তু শ্রীলঙ্কা ক্রিকেট দলের বিপক্ষে তিনি কোন খেলার জন্য প্রথম একাদশে স্থান পাননি। অতঃপর আগস্ট, ২০১৪ সালে জিম্বাবুয়ে সফরে অনুষ্ঠিত একমাত্র টেস্টে জিম্বাবুয়ে ক্রিকেট দলের বিপক্ষে তার টেস্ট অভিষেক ঘটে। ঐ টেস্টে দশ বছর পর খেলতে আসা মার্ক ভার্মুলেনকে অভিষেক টেস্টের প্রথম বলে আউট করেন। এছাড়াও, টেস্ট অভিষেকে ডেন পাইত দক্ষিণ আফ্রিকার পক্ষে সেরা বোলিং পরিসংখ্যান গড়েন ৮/১৫২।
ব্লো-ব্জাং-রাব-ব্র্তান

ব্লো-ব্জাং-রাব-ব্র্তান () (মৃত্যু-১৬৭৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম থু'উ-ব্ক্বান () উপাধিধারী বৌদ্ধ লামা ছিলেন। তিনি দ্গোন-লুং-ব্যাম্স-পা-গ্লিং বৌদ্ধবিহারের () সপ্তদশ প্রধান ছিলেন।
ব্লো-ব্জাং-রাব-ব্র্তান সপ্তদশ শতাব্দীর প্রথমার্ধে তিব্বতের আমদো অঞ্চলের ম্ত্শো-ঙ্গোন () নামক স্থানে থু'উ-ব্ক্বান () পরিবারগোষ্ঠীতে জন্মগ্রহণ করেন। যৌবনে তিনি দ্গোন-লুং-ব্যাম্স-পা-গ্লিং বৌদ্ধবিহারে ভিক্ষুর শপথ গ্রহণ করেন। তিনি ব্ক্রা-শিস-ল্হুন-পো বৌদ্ধবিহারে চতুর্থ পাঞ্চেন লামার নিকট প্রমাণ ও তর্কবিদ্যা সম্বন্ধে শিক্ষালাভ করেন। ১৬৫২ খ্রিষ্টাব্দে চিং সম্রাট শুনঝি তাকে চিং-ঝি'উ-ছান-ঝি () উপাধি প্রদান করেন। ১৬৭২ খ্রিষ্টাব্দে তিনি দ্গোন-লুং-ব্যাম্স-পা-গ্লিং বৌদ্ধবিহারের সপ্তদশ প্রধানের দায়িত্ব পালন করেন।
মাঞ্চুরিয়া

মাঞ্চুরিয়া () উত্তরপূর্ব এশিয়ায় অবস্থিত একটি বৃহৎ ভৌগোলিক অঞ্চলের ঐতিহাসিক নাম। কীভাবে এই এলাকার বিস্তৃতিকে সংজ্ঞায়িত করা হয় এর ওপর নির্ভর করে মাঞ্চুরিয়া অঞ্চল সাধারণত সম্পূর্ণভাবে চীনের মধ্যে পড়ে, আবার কখনও কখনও এটিকে চীন এবং রাশিয়ার মধ্যে বিভক্ত করা হয়। ১৯০২ সালের ১৮ জুলাই চীনের কাছে রাশিয়া মাঞ্চুরিয়া হস্তান্তর করে। বর্তমানে চীনের অভ্যন্তরে এই অঞ্চলকে সাধারণত উত্তরপূর্ব চীন () নামে অভিহিত করা হয়; তবে চীনের বাইরে এখনো "মাঞ্চুরিয়া" নামটি ভৌগোলিক এবং ঐতিহাসিক অঞ্চলকে বোঝাতে ব্যাপকভাবে ব্যবহৃত হয়। এই এলাকাটি জিয়ানবেই, খিতান এবং জুরচেন জনগোষ্ঠীর ঐতিহাসিক নিবাস, যারা প্রাচীনকাল থেকে এখানে বেশকিছু রাজ্য প্রতিষ্ঠা করেছিলেন। এছাড়াও এই অঞ্চলে বাস করে মাঞ্চুস জনগোষ্ঠী, যেখান থেকে মাঞ্চুরিয়া নামটির উৎপত্তি। তাছাড়াও এখানে মঙ্গোলীয় এবং হুই জনগণও বসবাস করে।
মূলত চীনের লিয়াওনিং ও হেইলুংচিয়াং প্রদেশ নিয়ে এই অঞ্চল গঠিত।
ঙ্গাগ-দ্বাং-ছোস-ক্যি-র্গ্যা-ম্ত্শো

ঙ্গাগ-দ্বাং-ছোস-ক্যি-র্গ্যা-ম্ত্শো () (১৬৮০-১৭৩৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় থু'উ-ব্ক্বান () উপাধিধারী বৌদ্ধ লামা ছিলেন।
ঙ্গাগ-দ্বাং-ছোস-ক্যি-র্গ্যা-ম্ত্শো ১৬৮০ খ্রিষ্টাব্দে তিব্বতের আমদো অঞ্চলের ছার-জেন-ছিং () নামক স্থানে জন্মগ্রহণ করেন। তিন বছর বয়সে দ্গোন-লুং-ব্যাম্স-পা-গ্লিং বৌদ্ধবিহারে তাকে ব্লো-ব্জাং-রাব-ব্র্তান () নামক প্রথম থু'উ-ব্ক্বান () উপাধিধারী বৌদ্ধ লামার পুনর্জন্ম রূপে চিহ্নিত করা হয়। ঙ্গাগ-দ্বাং-ব্লো-ব্জাং-ছোস-ল্দান () নামক দ্বিতীয় ল্চাং-স্ক্যা হো-থোগ-থু উপাধিধারী বৌদ্ধ লামা তাকে শিক্ষার্থীর শপথ প্রদান এবং তন্ত্র শিক্ষাদান করেন। এরপর তিনি দ্রেপুং বৌদ্ধবিহারের গোমাং মহাবিদ্যালয়ে ঙ্গাগ-দ্বাং-ব্রত্সোন-'গ্রুস () নামক প্রথম 'জাম-দ্ব্যাংস-ব্ঝাদ-পা () উপাধিধারী বৌদ্ধ লামার নিকট শিক্ষালাভ করেন। ষষ্ঠ পাঞ্চেন লামা তাকে ভিক্ষুর শপথ প্রদান করেন। কুন-দ্গা'-র্গ্যাল-ম্ত্শান () নামক দ্গোন-লুং-ব্যাম্স-পা-গ্লিং বৌদ্ধবিহারের সপ্তদশ প্রধান, ব্লো-ব্জাং-স্ব্যিন-পা () নামক দ্রেপুং বৌদ্ধবিহারের লোসেলিং মহাবিদ্যালয়ের প্রধান, য়ার-'ব্রোগ-পা () নামক কাব্যশাস্ত্রে পণ্ডিত তার অন্যান্য উল্লেখযোগ্য শিক্ষক ছিলেন।
১৭২৩ খ্রিষ্টাব্দে চিং সেনাবাহিনী মঙ্গোলদের বিদ্রোহ দমনের উদ্দেশ্যে দ্গোন-লুং-ব্যাম্স-পা-গ্লিং বৌদ্ধবিহার সহ বহু বিহার ও গ্রাম ধ্বংস করে। পরবর্তীকালে ঙ্গাগ-দ্বাং-ছোস-ক্যি-র্গ্যা-ম্ত্শো এই বিহার পুনর্গঠন ও সংস্কারের দায়িত্ব লাভ করেন। চিং সম্রাট ইয়োংঝেংয়ের আমন্ত্রণে তিনি বেজিং যাত্রা করেন। সম্রাট তাকে চিং-ঝি'উ-ছান-ঝি () উপাধি প্রদান করেন। ১৭৩৪ খ্রিষ্টাব্দে সম্রাটের অনুমতিক্রমে আমদো ফিরে আসেন। রোল-পা'ই-র্দো-র্জে নামক () নামক তৃতীয় ল্চাং-স্ক্যা হো-থোগ-থু উপাধিধারী বৌদ্ধ লামা এবং ঙ্গাগ-দ্বাং-দ্গে-লেগ্স-র্গ্যা-ম্ত্শো () নামক দ্গোন-লুং-ব্যাম্স-পা-গ্লিং বৌদ্ধবিহারের ত্রিশতম প্রধান তার উল্লেখযোগ্য শিষ্য ছিলেন।
প্রাইমার

প্রাইমার ২০০৪ এর একটি সায়েন্স ফিকশন ড্রামা চলচ্চিত্র। এটি পরিচালনা এবং প্রোজোযনা করেছেন শ্যেন ক্যারুথ। চলচ্চিত্রটি মাত্র ৭ হাজার ডলার বাজেটে তৈরি করা হয়। চলচ্চিত্রটির প্রধান দুটি চরিত্রে অভিনয় করেছেন শ্যেন ক্যারুথ এবং ডেভিড সালিভান।
ব্লো-ব্জাং-ছোস-ক্যি-ন্যি-মা

ব্লো-ব্জাং-ছোস-ক্যি-ন্যি-মা () (১৭৩৭-১৮০২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় থু'উ-ব্ক্বান () উপাধিধারী বৌদ্ধ লামা ছিলেন।
ব্লো-ব্জাং-ছোস-ক্যি-ন্যি-মা ১৭৩৭ খ্রিষ্টাব্দে তিব্বতের আমদো অঞ্চলের ফুন-ত্শোগ্স () নামক স্থানে প্রা-স্তি () পরিবারগোষ্ঠীতে জন্মগ্রহণ করেন। তার পিতার নাম ছিল দ্বাং-স্ক্যাব্স-র্গ্যাল () এবং মাতার নাম ছিল বা-রি-ব্জাং-ছোস-ম্ত্শো-স্ক্যিদ ()। ছয় বছর বয়স হলে দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাকে ঙ্গাগ-দ্বাং-ছোস-ক্যি-র্গ্যা-ম্ত্শো () নামক দ্বিতীয় থু'উ-ব্ক্বান () উপাধিধারী লামার পুনর্জন্ম রূপে চিহ্নিত করেন এবং লাসা শহরে সপ্তম দলাই লামা তা নিশ্চিত করেন। এরপর তাকে দ্গোন-লুং-ব্যাম্স-পা-গ্লিং বৌদ্ধবিহারে নিয়ে যাওয়া হয় যেখানে দ্মার-ত্শাং-দ্পোন-ছুং-ব্লো-ব্জাং-ছোস-'দ্জিন () নামক বৌদ্ধ ভিক্ষুর নিকট তার শিক্ষালাভ শুরু হয়। ঙ্গাগ-দ্বাং-দ্গে-লেগ্স-র্গ্যা-ম্ত্শো () নামক দ্গোন-লুং-ব্যাম্স-পা-গ্লিং বৌদ্ধবিহারের ত্রিশতম প্রধান তাকে উপাসকের শপথ এবং রোল-পা'ই-র্দো-র্জে নামক () নামক তৃতীয় ল্চাং-স্ক্যা হো-থোগ-থু উপাধিধারী বৌদ্ধ লামা তাকে শিক্ষার্থীর শপথ প্রদান করেন। এই সময় য়ে-শেস-দ্পাল-'ব্যোর () নামক তৃতীয় সুম-পা-ম্খান-পো উপাধিধারী বৌদ্ধ লামা তাকে প্রজ্ঞাপারমিতা, কাব্যশাস্ত্র, জ্যোতিষ ও জ্যোতিরবিদ্যা সম্বন্ধে শিক্ষাদান করেন এবং ১৭৫৪ খ্রিষ্টাব্দে তাকে ভিক্ষুর শপথ প্রদান করেন। এরপর তিনি দ্রেপুং বৌদ্ধবিহারের গোমাং মহাবিদ্যালয়ে দ্কোন-ম্ছোগ-'জিগ্স-মেদ-দ্বাং-পোর নিকট শিক্ষালাভ করেন। ১৬৫৭ খ্রিষ্টাব্দে ঙ্গাগ-দ্বাং-ব্যাম্স-পা () নামক প্রথম ফুর-ল্চোগ () উপাধিধারী বৌদ্ধ লামা তাকে দ্বিতীয়বার ভিক্ষুর শপথ প্রদান করেন। এরপর তিনি তৃতীয় ল্চাং-স্ক্যা হো-থোগ-থু রোল-পা'ই-র্দো-র্জে এবং ষষ্ঠ পাঞ্চেন লামার নিকট শিক্ষালাভ করেন।
১৭৬১ খ্রিষ্টাব্দে ব্লো-ব্জাং-ছোস-ক্যি-ন্যি-মাকে দ্গোন-লুং-ব্যাম্স-পা-গ্লিং বৌদ্ধবিহারের প্রধানের দায়িত্ব প্রদান করা হয়। ১৭৬৩ খ্রিষ্টাব্দে চিং সম্রাট চিয়ানলোংয়ের আমন্ত্রণে তিনি বেজিং যাত্রা করেন। এরপর তিনি বেজিং থেকে মঙ্গোলিয়া যাত্রা করে বিভিন্ন স্থানে ধর্মশিক্ষা প্রদান করেন। চিয়ানলোং তাকে "জিংসেউ ছেনজি হোথোথু" উপাধি প্রদান করেন। ১৭৬৮ খ্রিষ্টাব্দে তিনি দ্গোন-লুং-ব্যাম্স-পা-গ্লিং বৌদ্ধবিহারে ফিরে যান। ১৭৮৩ খ্রিষ্টাব্দে তিনি থার-পা-গ্লিং () বৌদ্ধবিহার প্রতিষ্ঠা করেন। ১৭৮৯ খ্রিষ্টাব্দে তাকে স্কু-'বুম বৌদ্ধবিহারের পঁয়ত্রিশতম প্রধান হিসেবে অধিষ্ঠিত করা হয় এবং পরবর্তী তিন বছর এই পদে থাকেন। 'জাম-দ্ব্যাংস-থুব-ব্স্তান-ন্যি-মা () নামক তৃতীয় স্দে-খ্রি রিন-পো-ছে () এবং ঙ্গাগ-দ্বাং-মি-ফাম-জ্লা-বা () তার উল্লেখযোগ্য শিষ্য ছিলেন।
ব্লো-ব্জাং-ছোস-ক্যি-ন্যি-মা একজন বিখ্যাত লেখক ছিলেন, তিনি জীবনী, নাটক, জ্যোতিষশাস্ত্র, তন্ত্র, কাব্যশাস্ত্র প্রভৃতি বিষয়ে প্রায় পাঁচশোটি ছোট বড় লেখা রচনা করেন। ১৮০২ খ্রিষ্টাব্দে ধর্মের ইতিহাসের ওপর রচিত গ্রুব-ম্থা'-থাম্স-চাদ-ক্যি-খুং-দাং-'দোদ-ত্শুল-স্তোন-পা-লেগ্স-ব্শাদ-শেল-গ্যি-মে-লোং () গ্রন্থটি তার সর্বাপেক্ষা উল্লেখযোগ্য গ্রন্থ। এই গ্রন্থে তিনি নিরপেক্ষভাবে চান বৌদ্ধধর্মের সাথে ভারতীয়, মঙ্গোলীয়, তিব্বতী ও চীনা বৌদ্ধধর্মের তুলনা করেন। এই গ্রন্থে তিনি দ্গে-লুগ্স ধর্মসম্প্রদায়ের সাম্প্রদায়িক গোঁড়ামির উর্দ্ধে গিয়ে র্ন্যিং-মা, জো-নাং প্রভৃতি সম্প্রদায়ের বিভিন্ন ঐতিহ্যগুলির বিশ্লেষণ করে প্রশংসা করেন।
ঙ্গাগ-দ্বাং-মি-ফাম-জ্লা-বা

ঙ্গাগ-দ্বাং-মি-ফাম-জ্লা-বা () (১৭৬৭-১৮০৭) তিব্বতের রোং-বো বৌদ্ধবিহারের প্রধান ছিলেন।
ঙ্গাগ-দ্বাং-মি-ফাম-জ্লা-বা ১৭৬৭ খ্রিষ্টাব্দে তিব্বতের বিস-থাং () নামক স্থানে জন্মগ্রহণ করেন। তেরো বছর বয়সে তিনি স্গে-স্তিং-দ্গা-ল্দান-ছোস-গ্লিং () বৌদ্ধবিহার থেকে শিক্ষালাভ করেন। পরবর্তী কালে রোং-বো বৌদ্ধবিহারে () শেস-রাব-'ওদ-জের () নামক ভিক্ষুর নিকট তিব্বতী ব্যাকরণ এবং আ-খ্যুং-ঙ্গাগ-দ্বাং-ম্খ্যেন-রাব () নামক ভিক্ষুর নিকট কাব্যশাস্ত্র সম্বন্ধে শিক্ষালাভ করেন। দ্গে-'দুন-'ফ্রিন-লাস-রাব-র্গ্যাস () নামক তৃতীয় রোং-বো-গ্রুব-ছেন () উপাধিধারী লামা তাকে শিক্ষার্থীর শপথ প্রদান করেন। ঙ্গাগ-দ্বাং-'জাম-দ্ব্যাংস-ব্ক্রা-শিস () নামক দ্বিতীয় ব্সে-ত্শাং রিন-পো-ছে () উপাধিধারী বৌদ্ধ লামা এবং এই বিহারের চতুর্দশ প্রধান এবং তার অন্যতম উল্লেখযোগ্য শিক্ষক ছিলেন। পরবর্তীকালে তিনি দ্গোন-লুং-ব্যাম্স-পা-গ্লিং বৌদ্ধবিহারে ব্লো-ব্জাং-ছোস-ক্যি-ন্যি-মা () নামক তৃতীয় থু'উ-ব্ক্বান () উপাধিধারী বৌদ্ধ লামার নিকট তিনি শিক্ষালাভ করেন। ১৮০৭ খ্রিষ্টাব্দে তাকে রোং-বো বৌদ্ধবিহারের প্রধানের দায়িত্ব প্রদান করা হয়। তিনি লেগ্স-ব্শাদ-স্ব্রাং-র্ত্সি'ই-স্ন্যিং-পো (), 'ফ্রিন-য়িগ-গি-র্নাম-গ্ঝাগ-ব্লো-গ্রোস-স্গো-'ব্যেদ () প্রভৃতি গ্রন্থের রচয়িতা।
ব্লো-ব্জাং-দ্বাং-ফ্যুগ-ব্শাদ-স্গ্রুব-র্গ্যা-ম্ত্শো

ব্লো-ব্জাং-দ্বাং-ফ্যুগ-ব্শাদ-স্গ্রুব-র্গ্যা-ম্ত্শো () (১৮৩৯-১৮৯৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ থু'উ-ব্ক্বান () উপাধিধারী বৌদ্ধ লামা ছিলেন।
ব্লো-ব্জাং-দ্বাং-ফ্যুগ-ব্শাদ-স্গ্রুব-র্গ্যা-ম্ত্শো ১৮৩৯ খ্রিষ্টাব্দে তিব্বতে প্রা-স্তি () পরিবারগোষ্ঠীতে জন্মগ্রহণ করেন। ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো () নামক তৃতীয় 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাকে উপাসকের শপথ প্রদান করেন। তেরো বছর বয়সে তিনি স্কু-'বুম বৌদ্ধবিহারের ব্শাদ-স্গ্রুব () মহাবিদ্যালয়ে ছে-শেস-ঙ্গাগ-দ্বাং-ব্শাদ-স্গ্রুব-ব্স্তান-পা'ই-ন্যি-মা () নামক ভিক্ষুর নিকট শিক্ষালাভ করেন। ১৮৫৩ খিষ্টাব্দে তিনি চিং সম্রাট জিয়ানফেংয়ের আমন্ত্রণে চীন যাত্রা করেন। এরপর তিনি দ্গোন-লুং-ব্যাম্স-পা-গ্লিং বৌদ্ধবিহারে 'জাম-দ্ব্যাংস-থুব-ব্স্তান-ন্যি-মা () নামক তৃতীয় স্দে-খ্রি রিন-পো-ছে () উপাধিধারী বৌদ্ধ লামার নিকট শিক্ষালাভ করেন। পরবর্তীকালে তিনি চিং সম্রাটদের আমন্ত্রণে বেশ কয়েকবার চীন যাত্রা করেন।
'জাম-দ্ব্যাংস-থুব-ব্স্তান-ন্যি-মা

'জাম-দ্ব্যাংস-থুব-ব্স্তান-ন্যি-মা () (১৭৭৯-১৮৬২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় স্দে-খ্রি রিন-পো-ছে () উপাধিধারী বৌদ্ধ লামা ছিলেন। তিনি তিব্বতের ব্লা-ব্রাং-ব্ক্রা-শিস-'খ্যিল বৌদ্ধবিহারের ত্রিশতম প্রধান ছিলেন।
'জাম-দ্ব্যাংস-থুব-ব্স্তান-ন্যি-মা ১৭৭৮ খ্রিষ্টাব্দে তিব্বতের আমদো অঞ্চলের পে-লেন-না-র্গান () নামক স্থানে জন্মগ্রহণ করেন। তার পিতার নাম ছিল ঙ্গাগ-দ্বাং-ফুন-ত্শোগ্স () এবং মাতার নাম ছিল ল্হা-মো-স্ক্যিদ ()। পাঁচ বছর বয়সে দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাকে 'জিগ্স-মেদ-লুং-রিগ্স-র্গ্যা-ম্ত্শো () নামক দ্বিতীয় স্দে-খ্রি রিন-পো-ছে () উপাধিধারী লামার পুনর্জন্ম রূপে চিহ্নিত করেন। দ্কোন-ম্ছোগ-ব্দে-ছেন () নামক বৌদ্ধ ভিক্ষু ব্লা-ব্রাং-ব্ক্রা-শিস-'খ্যিল বৌদ্ধবিহারে তার অন্যতম উল্লেখযোগ্য শিক্ষক ছিলেন। তৃতীয় গুং-থাং লামা দ্কোন-ম্ছোগ-ব্স্তান-পা'ই-স্গ্রোন-মে () তাকে শিক্ষার্থীর শপথ ও ভিক্ষুর শপথ প্রদান করেন এবং তাকে উত্তর চীনের উটাই শান পর্বতের বৌদ্ধ শিক্ষাপ্রতিষ্ঠানে পাঠান। এই স্থানে ব্লো-ব্জাং-ছোস-দার (), গ্রাগ্স-পা-র্গ্যাল-ম্ত্শান () প্রভৃতি বৌদ্ধ ভিক্ষু তাকে শিক্ষাপ্রদান করেন। এই সময় তাকে তশা-গান-পে-শিং বৌদ্ধবিহারের প্রধানের দায়িত্ব প্রদান করা হয় এই পদে তিনি দুই বছর থাকেন। তিনি মঙ্গোলিয়া যাত্রা করে ব্লো-ব্জাং-'জাম-দ্ব্যাংস-র্গ্যা-ম্ত্শো () নামক তৃতীয় আ-ক্যা উপাধিধারী লামার নিকট শিক্ষালাভ করেন। মঙ্গোলিয়ায় তিনি দোলন বুলাক বৌদ্ধবিহার স্থপন করেন। ১৮২২ খ্রিষ্টাব্দে তাকে ব্লা-ব্রাং-ব্ক্রা-শিস-'খ্যিল বৌদ্ধবিহারের ত্রিশতম প্রধান হিসেবে অধিষ্ঠিত করা হয়। চতুর্থ রোং-বো-গ্রুব-ছেন () ব্লো-ব্জাং-ছোস-গ্রাগ্স-র্গ্যা-ম্ত্শো (), চতুর্থ থু'উ-ব্ক্বান ) ব্লো-ব্জাং-থুব-ব্স্তান-ছোস-ক্যি-র্গ্যাল-ম্ত্শান (), পঞ্চম ল্চাং-স্ক্যা হো-থোগ-থু () য়ে-শেস-ব্স্তান-পা'ই-ন্যি-মা () প্রভৃতি অবতারী লামারা তার উল্লেখযোগ্য শিষ্য ছিলেন।
ব্লো-ব্জাং-ছোস-দার

ব্লো-ব্জাং-ছোস-দার () (১৭৩২-১৮১২) তিব্বতের দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয় এবং ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধান ছিলেন।
ব্লো-ব্জাং-ছোস-দার ১৭৩২ খ্রিষ্টাব্দে তিব্বতের আমদো অঞ্চলের কা-রিং () পরিবারগোষ্ঠীতে জন্মগ্রহণ করেন। ১৭৪৮ খ্রিষ্টাব্দে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভের উদ্দেশ্যে ভর্তি হন। ঙ্গাগ-দ্বাং-ব্যাম্স-পা () নামক প্রথম ফুর-ল্চোগ () উপাধিধারী বৌদ্ধ লামা তাকে ভিক্ষুর শপথ প্রদান করেন। ১৭৭৯ ও ১৭৮৪ খ্রিষ্টাব্দে তিনি তিব্বত সরকারের প্রতিনিধি হয়ে চীন যাত্রা করেন। ১৭৮৬ খ্রিষ্টাব্দে তিনি গোমাং মহাবিদ্যালয়ের প্রধানের দায়িত্ব লাভ করেন এবং ছয় বছর এই পদে থাকেন। এই সময় তিনি একটি অক্ষোভ্য মন্দির নির্মাণ করান। ১৭৯১ খ্রিষ্টাব্দে গোর্খা সেনাবাহিনী তিব্বত আক্রমণ করলে তিনি লাসা শহরের প্রতিরক্ষার দায়িত্ব নেন। ১৭৯৮ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধানের দায়িত্ব লাভ করেন।
টেরি অল্ডারম্যান

টেরেন্স মাইকেল অল্ডারম্যান (; জন্ম: ১২ জুন, ১৯৫৬) পশ্চিম অস্ট্রেলিয়ার সুবিয়াকো এলাকায় জন্মগ্রহণকারী অস্ট্রেলিয়ার সাবেক ও বিখ্যাত আন্তর্জাতিক ক্রিকেট তারকা। অস্ট্রেলিয়া জাতীয় ক্রিকেট দলের পক্ষে টেস্ট ও একদিনের আন্তর্জাতিক ক্রিকেট খেলতেন।
ঘরোয়া প্রথম-শ্রেণীর অস্ট্রেলীয় ক্রিকেটে ওয়েস্টার্ন অস্ট্রেলিয়া এবং ইংরেজ কাউন্টি ক্রিকেটে গ্লুচেস্টারশায়ার ও কেন্টের পক্ষে খেলেছেন। মূলতঃ ডানহাতি ফাস্ট মিডিয়াম বোলিংয়ে পারদর্শী টেরি অল্ডারম্যান সীমিত আকারের পেস দিয়ে নিখুঁত বোলিং করতেন।
অল্ডারম্যান পার্থের অ্যাকুইনাস কলেজের প্রাক্তন শিক্ষার্থী ছিলেন। ১৯৭৪ সালে শেফিল্ড শিল্ডে ওয়েস্টার্ন অস্ট্রেলিয়ার হয়ে প্রথম-শ্রেণীর ক্রিকেটে অভিষেক ঘটে তার। এর মাধ্যমেই আন্তর্জাতিক পর্যায়ে তার সুনাম ছড়িয়ে পড়ে। ব্যাটিংয়ে বেশ দূর্বল ছিলেন অল্ডারম্যান। সমগ্র খেলোয়াড়ী জীবনে তিনি কেবলমাত্র একবারই পঞ্চাশোর্ধ্ব রান সংগ্রহ করতে পেরেছেন। প্রথম-শ্রেণীর ক্রিকেটে তার গড় রান মাত্র আট। ইংরেজ কাউন্টি ক্রিকেটে তিন মৌসুম খেলেন। ১৯৮৪ ও ১৯৮৬ মৌসুমে কেন্ট এবং ১৯৮৮ মৌসুমে গ্লুচেস্টারশায়ার দলের প্রতিনিধিত্ব করেন।
১৯৮১ সালে ইংল্যান্ড সফরের জন্য জাতীয় দলে তার অন্তর্ভুক্তি ঘটে। অভিষেক টেস্টে ৯ উইকেটসহ সমগ্র সিরিজে তিনি ৪২ উইকেট লাভ করেন। ১৯৫৬ সালে জিম লেকারের ৪৬ উইকেটের পর তা সর্ববৃহৎ অর্জন। সিরিজে সর্বকালের সেরাদের তালিকায় তার অবস্থান চতুর্থ। ৪২ উইকেট লাভ করলেও সিরিজের কোন টেস্টেই তিনি ১০ উইকেট দখল করতে পারেননি।
১৯৮২ সালে কিম হিউজের নেতৃত্বে পাকিস্তান গমনের জন্য অস্ট্রেলিয়া দলের সদস্যরূপে তাকে মনোনীত করা হয়। তৃতীয় টেস্টে তাকে পিটার স্লিপের স্থলাভিষিক্ত করা হয়। ১৩ নভেম্বর, ১৯৮২ তারিখে পার্থের ওয়াকা গ্রাউন্ডে কাঁধে আঘাতপ্রাপ্তির ফলে তাকে এক বছরের অধিক সময় মাঠের বাইরে অবস্থান করতে হয়। ১৯৮৫-৮৬ ও ১৯৮৬-৮৭ মৌসুমে দক্ষিণ আফ্রিকায় অস্ট্রেলিয়ার অনানুষ্ঠানিক সফরে অংশগ্রহণ করেন। এ সময় দক্ষিণ আফ্রিকা কমনওয়েলথের বর্ণবাদ বিরোধী নিষেধাজ্ঞার কবলে পড়ে টেস্ট ক্রিকেট খেলায় নিষিদ্ধ ঘোষিত দল ছিল। এরফলে আন্তর্জাতিক ক্রিকেট অঙ্গন থেকে তিন বছরের জন্য নিষিদ্ধ ঘোষিত হন তিনি। ফলশ্রুতিতে ইংল্যান্ডে অনুষ্ঠিত ১৯৮৫ সালের অ্যাশেজ সিরিজে দল থেকে বাদ পড়েন। নিষেধাজ্ঞার মেয়াদ শেষ হবার পর অল্ডারম্যান পুনরায় অস্ট্রেলিয়া দলে ফিরে আসেন ও ইংল্যান্ডের বিপক্ষে পুনরায় সফলতা পান। ১৯৮৯ সালের অ্যাশেজ সিরিজে ৪১ উইকেট দখল করেন। এরপর তার সর্বশেষ ১৯৯০-৯১ সালের অ্যাশেজ সিরিজে ১৬ উইকেট দখল করেন। কিন্তু অন্যান্য দলের বিপক্ষে তিনি তেমন সফলতা অর্জন করতে পারেননি। ১৯৯০-৯১ মৌসুমে ওয়েস্ট ইন্ডিজের বিপক্ষে তিনি তার সর্বশেষ টেস্ট সিরিজে অংশগ্রহণ করেন। সমগ্র খেলোয়াড়ী জীবনে তিনি ১৭০টি টেস্ট উইকেট পান।
উইজডেন কর্তৃপক্ষ ১৯৮২ সালের জন্য তাকে বর্ষসেরা ক্রিকেটাররূপে ঘোষণা করে। ২৮ জুলাই, ২০০০ তারিখে ওয়েস্টার্ন অস্ট্রেলিয়ার পক্ষে সর্বকালের সেরা শীর্ষ উইকেট সংগ্রহকারী হওয়ায় অস্ট্রেলিয়ান স্পোর্টস মেডেল লাভ করেন।
বর্তমানে তিনি অস্ট্রেলিয়ায় রেডিও ধারাভাষ্যকার হিসেবে কাজ করছেন। তার বোন ডেনিস এমারসন সাবেক টেস্ট আম্পায়ার রস এমারসনের সাথে বিবাহ-বন্ধনে আবদ্ধ হন। ডেনিস নিজেও অস্ট্রেলিয়ার মহিলা ক্রিকেট দলের হয়ে সাত টেস্টে অংশ নিয়েছিলেন।
চুডাংফা

চুডাংফা () আহোম সাম্রাজ্যের প্রভাবশালী রাজা ছিলেন। তিনি ১৩৯৭ সন থেকে ১৪০৭ সন পর্যন্ত রাজত্ব করেন। ব্রাহ্মণ পরিবারে পালিত হওয়ার জন্য তাকে অসমীয়া ভাষায় বামুণী কোয়র অর্থাৎ ব্রাহ্মণ রাজপুত্র আখ্যা দেওয়া হয়। তিনি শিবসাগরের দিহিং নদীর পার্শবর্তী চরগুয়া নামক স্থানে রাজধানী স্থাপন করেন। তার রাজত্বকালের সময় থেকে আহোম সাম্রাজ্যে হিন্দু ধর্মের প্রভাব বৃদ্ধি পায়। চুদাংফার শাদনকালে রাজমাও পথ নির্মিত হয়েছিল।
চুডাংফার পিতার নাম ত্যাউ খামটি। তার দুইটি পত্নী ছিল। রাজসিংহাসনে বসে তিনি ভাতৃ চুতাফাকে হত্যা করার জন্য শুতীয়া রাজ্য আক্রমণ করেন। এমন সময়ে রাজা ত্যাউ খামটির কনিষ্ঠ পত্নী গর্ভবতী ছিলেন। রাজা রাজ্যের শাসনভার জেষ্ঠ রানীর হাতে ন্যাস্ত করেন। ত্যাউ খামটির অনুপস্থিতে রানী মিথ্যা অভিযোগে কনিষ্ঠ রানীকে মৃত্যুদণ্ড দেওয়ার আদেশ করেন । কিন্তু মন্ত্রী ও অন্যান্য বিষয়ারা গর্ভবতী রানীকে হত্যা না করে ব্রহ্মপুত্র নদীতে ভেলায় ভাসিয়ে দেন। একসময়ে রানীর ভেলা হাবুং নামক স্থানে উপনীত হয় ও এক ব্রাহ্মণ পরিবারে তার পুত্র সন্তান জন্ম হয় । প্রায় আঠবৎসর সময় বিষয়ারা রাজ্য শাসন করার পর চুডাংফার সন্ধান পান। অবশেষে ১৩৯৭ সনে তাকে আহোম সাম্রাজ্যের রাজা ঘোষণা করা হয়। রাজসিংহাসনে বসে তিনি ত্যাউফ্রুচুডাং নাম গ্রহণ করেন।
সিসাময়েড অস্থি

অ্যানাটমিতে ‘’সিসাময়েড অস্থি ‘’ বলতে() টেন্ডনে অবস্থিত অস্থিকে বুঝায়।
সমস্ত দেহেই সিসাময়েড অস্থি পাওয়া যায়,যেমন
সিসাময়েড অস্থিতে খুব অল্পই রক্ত পৌঁছতে পারে।দ্রুত চিকিৎসা না করা হলে সারানো অনেক কঠিন হয়ে পড়ে।নেক্রোসিস হবার আশঙ্কা আছে
ঊর্বস্থি

ঊর্বস্থি (ঊরুর অস্থি) বা ফিমার ()() হলো চতুষ্পদ মেরুদণ্ডী প্রাণীদের পায়ের সবচেয়ে কাছের হাড় যা হাটতে ও দৌড়াতে সাহায্য করে। যেমনটি স্থলচর স্তন্যপায়ী,পাখি,সরীসৃপ যেমনঃ লিজার্ড এবং উভচর যেমন: ব্যাঙ এদের ক্ষেত্রেও প্রযোজ্য।ফিমারের মাথা শ্রোণী অস্থির অ্যাসিটাবুলামে যুক্ত হয়ে নিতম্ব সন্ধি এবং ফিমারের দূরবর্তী অংশ টিবিয়া এবং প্যাটেলার সাথে যুক্ত হয়ে হাঁটু গঠন করে।ফিমার শরীরের "সবচেয়ে শক্তিশালী" হাড়। এটি শরীরে সবচেয়ে লম্বা হাড়ও বটে।
ফিমার ঊরুর একমাত্র হাড়।দুটি হাড় হাঁটুর দিকে মিডিয়ালি অগ্রসর হয় যেখানে তারা টিবিয়া এর সাথে প্রক্সিমালি যুক্ত হয়।ফিমারো-টিবিয়াল কোণ নির্ধারণে কত কোণে ফিমার অগ্রসর হচ্ছে,তা গুরুত্বপূর্ণ।জেনু ভালগাম হলে হাঁটু দুটো পরস্পর লেগে যায়।এর বিপরীত অবস্থা জেনু ভেরাম।স্বাভাবিকভাবে ফিমারো-টিবিয়াল কোণ প্রায় ১৭৫ ডিগ্রী। .
মানবদেহে ফিমার সবচেয়ে লম্বা,ভারী এবং শক্ত হাড়।এটি মানবদেহের উচ্চতার প্রায় ২৬% যা দ্বারা কোন অপূর্ণাঙ্গ কঙ্কালের উচ্চতা নির্ধারণ করা যায়।
ফিমার একটি দেহ এবং দুটি প্রান্ত সহযোগে গঠিত যারা নিতম্ব ও হাঁটুর সংশ্লিষ্ট অস্থির সাথে যুক্ত হয়।
ফিমারের ঊর্দ্ধ প্রান্ত মস্তক (Head),গ্রীবা (Neck) এবং ক্ষুদ্রতর ট্রক্যান্টার ও বৃহত্তর ট্রক্যান্টার নিয়ে গঠিত।
ফিমারের মস্তক শ্রোণী অস্থির অ্যাসিটাবুলামের সাথে যুক্ত হয়।এর চূড়ায় একটি ক্ষুদ্র গর্ত আছে,যাতে ফিমারের লিগামেন্ট যুক্ত থাকে।ফিমারের মাথা গ্রীবা দ্বারা মূল দেহর সাথে সংযুক্ত থাকে।এটি দেহের সাথে ১৩০ ডিগ্রী কোণে থাকে,যা পরিবর্তনশীল।বাচ্চাদের ক্ষেত্রে এটি ১৫০ ডিগ্রী এবং বৃদ্ধাবস্থায় এটি কমে ১২০ ডিগ্রী হয়।এই কোণের অস্বাভাবিক বৃদ্ধিকে কক্সা ভালগা ও হ্রাসকে কক্সা ভ্যারা বলে।
দেউল

দেউল বা দেউল মহোৎসব () হচ্ছে অসমের বরপেটা জেলায় পালন করা দৌল উৎসব। বরদোয়াতে মহাপুরুষ শ্রীমন্ত শংকরদেব দৌল উৎসবের সূচনা করেন যদিও বরপেটা ধামে ১৫১৮ সনে বরপেটা সত্রের মথুরা দাস বুঢ়া আতাই প্রথমবার এটি প্রচলন করেন। উক্ত বছর থেকে উৎসবটি পরম্পরাগত ভাবে উৎযাপিত হয়ে আসছে। প্রায় ১মাস আগের থেকে দেউল উৎসবের প্রস্তুতি কার্য আরম্ভ করা হয়। ধর্মীয় আচার, ভক্তিরস ও সম্বনয় ইত্যাদি ক্ষেত্রে দেউল উৎসব অসমের এক বিশেষ স্থান অধিকার করে রেখেছে। 
নক্ষত্র গণনা অনুযায়ী দেউল উৎসব তিনদিন, চাঁরদিন বা পাঁচদিন পর্যন্ত পালন করা হয়। সাধারণত ফাল্গুন মাসের পূর্নিমা তিথিতে দেউল অনুষ্ঠিত হলে চাঁরদিন বা পাঁচদিন এবং চৈত্র মাসের পূর্নিমা তিথিতে অনুষ্ঠিত হলে তিনদিন পালন করা হয়। চাঁরদিন ও পাঁচদিন উৎযাপন করা দৌলকে ডেকাদৌল ও তিনদিন উৎযাপন করা দৌলকে বুঢ়াদৌল বলা হয়। দৌল উৎসবের প্রথম দিন গোন্ধযাত্রা বা বহ্নোৎসব বা গন্ধ, দ্বিতীয় দিন ভরদেউল ও তৃতীয়, চতুর্থ ও পঞ্চম দিনকে সুয়েরী বা ফাকুয়া বলা হয়। 
গোন্ধযাত্রার দিন ভক্তেরা কাঁশ, ও নল দ্বারা অস্থায়ী গৃহ নির্মাণ করেন। এক নির্দিষ্ট সময়ে গোবিন্দ মহাপ্রভুকে ভাজঘর থেকে গায়ন-বায়ন ও ঢুলি সমন্বিতে পূর্ব দুয়ার দিয়ে আনা হয়। গায়ন-বায়ন, ঢুলি ও ভক্ত সমবেত হয়ে গোবিন্দ মহাপ্রভুকে অস্থায়ী গৃহের সন্মুখে নিয়ে আসেন। প্রজ্বলিত গৃহের চারদিকে গোবিন্দ মহাপ্রভুকে ৭পাক ঘুরানো হয়। এই প্রথাকে মেজি পুওয়া বা মাগ পুওয়া বলা হয়। এই সময়ে ঢোল, খোল, ডবা, শংখ, ঘণ্টা ইত্যাদি বাজিয়ে হোলীগীত গাওয়া হয়। 
দেউলের দ্বিতীয় দিন ভরদৌল হিসেবে পালন করা হয়। উক্তদিনে প্রভাতকালে মহিলা ও পুরুষেরা পুয়ার গীত ও যশোমতি পেখিতে নয়ন জুরাই গান গায়। 
দেউলের তৃতীয় দিনকে ফাকুয়া বলা হয়। স্থানীয়ভাবে ফাকুয়াকে সুয়েরী বা সৌরী বলা হয়। উক্তদিনে রং লাগিয়ে সবাই আনন্দ করেন।
কাজিরাঙা হস্তী মহোৎসব

কাজিরাঙা হস্তি মহোৎসব () হচ্ছে অসমের কাজিরাঙা জাতীয় উদ্যানে উৎযাপন করা বার্ষিক হস্তি মহোৎসব। হাতির সংরক্ষণ ও সুরক্ষার ক্ষেত্রে জনগনের মনে সজাগতা বৃদ্ধি করা এই উৎসবের সূচনা করা হয়। ২০০৩ সন থেকে এই উৎসবটি নিয়মিত ভাবে পালিত হয়ে আসছে। অসম সরকারের পর্যটন ও বন বিভাগ সংযুক্তভাবে উৎসবটির আয়োজন করে। শতাধিক গৃহপালিত হাতি এই উৎসবে আয়োজিত দৌর, পেরেড, ফুটবল ইত্যাদি খেলায় অংশ গ্রহণ করে।
গ্রাগ্স-পা-র্গ্যাল-ম্ত্শান (ছোখোর গ্যাল খেনপো)

গ্রাগ্স-পা-র্গ্যাল-ম্ত্শান () (১৭৬২-১৮৩৬) তিব্বতের ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধান ছিলেন।
গ্রাগ্স-পা-র্গ্যাল-ম্ত্শান ১৭৬২ খ্রিষ্টাব্দে তিব্বতের আমদো অঞ্চলের র্গ্যা-স্গার-থাং () নামক স্থানে জন্মগ্রহণ করেন। তার পিতার নাম ছিল য়ুম-স্ক্যাব্স () এবং মাতার নাম ছিল ল্হা-মো-ম্ত্শো ()। ১৭৭৩ খ্রিষ্টাব্দে তিনি তিব্বতের ব্লা-ব্রাং-ব্ক্রা-শিস-'খ্যিল বৌদ্ধবিহারে ঙ্গাগ-দ্বাং-'ফ্রিন-লাস () এবং ব্লো-ব্জাং-দ্পাল-ল্দান () নামক দুই পণ্ডিতের নিকট শিক্ষালাভ করেন। ষোল বছর বয়স হলে ব্সোদ-নাম্স-গ্রাগ্স-পা () নামক এক ভিক্ষু তাকে শিক্ষার্থীর শপথ প্রদান করেন। এই বছর দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাকে সাংস-র্গ্যাস-র্দো-র্জে () নামক এক ভিক্ষুর পুনর্জন্ম রূপে চিহ্নিত করেন এবং ১৭৮২ খ্রিষ্টাব্দে তাকে ভিক্ষুর শপথ প্রদান করেন। তিনি ব্লো-ব্জাং-স্ন্যান-গ্রাগ্স (), ব্সোদ-নাম্স-দ্বাং-র্গ্যাল (), রিগ্স-গ্র্বা-ব্লো-ব্জাং-'জিগ্স-মেদ () নামক ব্লা-ব্রাং-ব্ক্রা-শিস-'খ্যিল বৌদ্ধবিহারের যথাক্রমে ত্রয়োদশ, পঞ্চদশ এবং একুশতম প্রধানের নিকট কাব্যশাস্ত্র সম্বন্ধে শিক্ষালাভ করেন। ১৭৮৩ খ্রিষ্টাব্দে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে ভর্তি হয়ে দ্কোন-ম্ছোগ-ব্স্তান-পা'ই-স্গ্রোন-মে () নামক তৃতীয় গুং-থাং লামার নিকট শিক্ষালাভ করেন। ১৭৮৬ খ্রিষ্টাব্দে তিব্বত সরকারের অনুরোধে তিনি ছোস-'খোর-র্গ্যাল () বৌদ্ধবিহারের প্রধানের দায়িত্ব এবং ছোস-'খোর-র্গ্যাল-ম্খান-পো () উপাধি লাভ করেন। ১৮০১ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধানের দায়িত্ব লাভ করেন এবং এই পদে তিনি তিন বছর থাকেন। 'জাম-দ্ব্যাংস-থুব-ব্স্তান-ন্যি-মা () নামক তৃতীয় স্দে-খ্রি রিন-পো-ছে এবং ঙ্গাগ-দ্বাং-ছোস-'ফেল () নামক সত্তরতম দ্গা'-ল্দান-খ্রি-পা তার অন্যতম উল্লেখযোগ্য শিষ্য ছিলেন।
ব্লো-ব্জাং-স্ন্যান-গ্রাগ্স

ব্লো-ব্জাং-স্ন্যান-গ্রাগ্স () (১৭১৮-১৮০০) তিব্বতের ব্লা-ব্রাং-ব্ক্রা-শিস-'খ্যিল বৌদ্ধবিহারের ত্রয়োদশ প্রধান ছিলেন।
ব্লো-ব্জাং-স্ন্যান-গ্রাগ্স ১৭১৮ খ্রিষ্টাব্দে তিব্বতের আমদো অঞ্চলে জন্মগ্রহণ করেন। তার ভ্রাতা ব্যা-রোগ-গ্দোং () তাকে শিক্ষার্থীর শপথ প্রদান করেন। তিনি তিব্বতের ব্লা-ব্রাং-ব্ক্রা-শিস-'খ্যিল বৌদ্ধবিহারে ব্লো-ব্জাং-দোন-গ্রুব () নামক তৃতীয় বিহার প্রধানের নিকট প্রমাণ ও প্রজ্ঞাপারমিতা সম্বন্ধে শিক্ষালাভ এবং ভিক্ষুর শপথ গ্রহণ করেন। এই সময় এছাড়া ঙ্গাগ-দ্বাং-ব্স্তান-পা'ই-র্গ্যাল-ম্ত্শান () নামক দ্বিতীয় গুং-থাং লামা, ঙ্গাগ-দ্বাং-ব্স্তান-'দ্জিন () নামক চতুর্থ বিহার প্রধান তার অন্যতম শিক্ষক ছিলেন। ১৭৫৬ খ্রিষ্টাব্দে তিনি সে-রা বৌদ্ধবিহার বিশ্ববিদ্যালয়ে ভর্তি হয়ে পঞ্চম পাঞ্চেন লামা, রোল-পা'ই-র্দো-র্জে () নামক তৃতীয় ল্চাং-স্ক্যা হো-থোগ-থু (), ঙ্গাগ-দ্বাং-ব্যাম্স-পা () নামক প্রথম ফুর-ল্চোগ () প্রভৃতি অবতারী লামাদের নিকট শিক্ষালাভ করেন। ১৭৬১ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের ত্রয়োদশ প্রধানের দায়িত্ব গ্রহণ করেন ও এই পদে তিনি ছয় বছর থাকেন। ১৭৭৮ খ্রিষ্টাব্দে তিনি র্গ্যা-ম্খার () বৌদ্ধবিহারেরও প্রধানের দায়িত্ব লাভ করেন।
ব্লো-ব্জাং-দার-র্গ্যাস-র্গ্যা-ম্ত্শো

ব্লো-ব্জাং-দার-র্গ্যাস-র্গ্যা-ম্ত্শো () (১৭৫২-১৮২৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় শিং-ব্জা' () উপাধিধারি বৌদ্ধ লামা ছিলেন।
ব্লো-ব্জাং-দার-র্গ্যাস-র্গ্যা-ম্ত্শো ১৭৫২ খ্রিষ্টাব্দে তিব্বতের আমদো অঞ্চলের আ-রিগ () নামক স্থানে জন্মগ্রহণ করেন। তার পিতার নাম ছিল ম্গোন-শুল-ফ্যাগ-র্দোর-স্ক্যাব্স () এবং মাতার নাম ছিল ত্শে-দ্বাং-স্ক্যিদ ()। জন্মের পর তার নাম রাখা হয় ব্ক্রা-শিস-ফুন-ত্শোগ্স ()। সতেরো বছর বয়স হলে তিনি সে-রা বৌদ্ধবিহার বিশ্ববিদ্যালয়ে ভর্তি হয়ে য়োংস-দ্জিন-য়ে-শেস-র্গ্যাল-ম্ত্শান (), ঙ্গাগ-দ্বাং-ব্লো-ব্জাং (), ঙ্গাগ-দ্বাং-'ফ্রিন-লাস-দ্পাল-ব্জাং () প্রভৃতি বিখ্যাত লামাদের নিকট শিক্ষালাভ করেন। এই সময় ষষ্ঠ পাঞ্চেন লামা তস্কে ভিক্ষুর শপথ প্রদান করেন। এরপর তিনি গ্যুমে তন্ত্র মহাবিদ্যালয়ে তন্ত্র শিক্ষালাভ করেন। শিক্ষার শেষে তিনি আমদো অঞ্চলে ফিরে গিয়ে রা-র্গ্যা-দ্গা'-ল্দান-ব্ক্রা-শিস-ব্যুং-গ্নাস () বৌদ্ধবিহারে চারটি মহাবিদ্যালয় প্রতিষ্ঠা করেন এবং ১৭৯২ খ্রিষ্টাব্দে এই বিহারের প্রধানের দায়িত্ব লাভ করেন। ১৮১৩ খ্রিষ্টাব্দে তিনি স্কু-'বুম বৌদ্ধবিহারের চুয়াল্লিশতম প্রধানের দায়িত্ব লাভ করেন ও এই পদে তিনি তিন বছর থাকেন। ১৮১৮ খ্রিষ্টাব্দে তিনি রোং-বো-থোস-ব্সাম-গ্লিং () বৌদ্ধবিহারের দায়িত্ব লাভ করেন এবং আমৃত্যু এই পদে থাকেন।
ব্লো-ব্জাং-'জিগ্স-মেদ-নাম-ম্খা'

ব্লো-ব্জাং-'জিগ্স-মেদ-নাম-ম্খা' () (১৭৬৮-১৮২২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় জাম-ত্শা-গ্সের-খ্রি () উপাধিধারী বৌদ্ধ লামা ছিলেন।
ব্লো-ব্জাং-'জিগ্স-মেদ-নাম-ম্খা' ১৭৬৮ খ্রিষ্টাব্দে তিব্বতের দক্ষিণ আমদো অঞ্চলের 'বা'-স্কার-ছেন-থাং () নামক স্থানে জন্মগ্রহণ করেন। তার পিতার নাম ছিল ঙ্গাগ-দ্বাং-ব্স্তান-'দ্জিন () এবং মাতার নাম ছিল মা-মা ()। নয় বছর বয়সে দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাকে শিক্ষার্থীর শপথ প্রদান করেন। তিনি ১৭৮০ খ্রিষ্টাব্দে ব্লা-ব্রাং-ব্ক্রা-শিস-'খ্যিল বৌদ্ধবিহারে ভর্তি হয়ে ব্সোদ-নাম্স-গ্রাগ্স-পা () নামক এই বিহারের সপ্তদশ প্রধানের নিকট শিক্ষালাভ করেন। এই সময় তিনি র্মোগ-রি () নামক স্থানে দ্গা'-ল্দান-ব্যাম্স-'ফেল-গ্লিং () বৌদ্ধবিহার প্রতিষ্ঠা করেন। ১৭৮৭ খ্রিষ্টাব্দে দ্কোন-ম্ছোগ-'জিগ্স-মেদ-দ্বাং-পো তাকে ভিক্ষুর শপথ প্রদান করেন। ১৭৯০ খ্রিষ্টাব্দে তিনি ত্শা-গান-বে-শিং () নামক স্থানে একটি বৌদ্ধবিহার স্থাপন করেন এবং আট বছর এই বিহারের প্রধানের দায়িত্ব পালন করেন। এছাড়া তিনি র্ঙ্গা-বা-স্গো-মাং () এবং দ্মু-দ্গে-ব্ক্রা-শিস-'খোর-লো () নামক দুইটি বিহারেরও প্রধান ছিলেন। ১৭৯৮ খ্রিষ্টাব্দে তিনি এই সমস্ত বিহারের প্রধানের পদ থেকে অবসর গ্রহণ করে চীন যাত্রা করেন। ১৮০৯ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারে র্গ্যাল-বা-সেং-গে'ই-ঙ্গা-রো () মন্দির নির্মাণ করেন।
ব্সোদ-নাম্স-গ্রাগ্স-পা (লাব্রাং ত্রিপা)

ব্সোদ-নাম্স-গ্রাগ্স-পা () (১৭২৩-১৭৮৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ব্সোদ-গ্রাগ্স-স্প্রুল-স্কু () উপাধিধারী বৌদ্ধ লামা ছিলেন। তিনি তিব্বতের ব্লা-ব্রাং-ব্ক্রা-শিস-'খ্যিল বৌদ্ধবিহারের সপ্তদশ প্রধান ছিলেন।
ব্সোদ-নাম্স-গ্রাগ্স-পা ১৭২৩ খ্রিষ্টাব্দে তিব্বতের আমদো অঞ্চলে একটি মঙ্গোল যাযাবরগোষ্ঠীতে জন্মগ্রহণ করেন। তিনি ব্লা-ব্রাং-ব্ক্রা-শিস-'খ্যিল বৌদ্ধবিহারে ব্লো-ব্জাং-দোন-গ্রুব () নামক প্রথম স্দে-খ্রি রিন-পো-ছে () উপাধিধারী বৌদ্ধ লামা্র নিকট শিক্ষালাভ করেন। পরবর্তীকালে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে এবং গ্যুমে তন্ত্র মহাবিদ্যালয়ে শিক্ষালাভ করেন। তিনি ল্হা-ব্ত্সুন-স্কাল-ব্জাং-ত্শোগ্স-গ্ন্যিস () এবং রা-স্তোদ-পা-ব্লো-ব্জাং-রাব-র্গ্যাস () নামক দুই বৌদ্ধ সাধকের নিকট ছেদ সাধনা সমন্ধে অধ্যয়ন করেন। পঞ্চম পাঞ্চেন লামা, ঙ্গাগ-দ্বাং-ম্ছোগ-ল্দান () নামক চুয়ান্নতম দ্গা'-ল্দান-খ্রি-পা, রোল-পা'ই-র্দো-র্জে () নামক তৃতীয় ল্চাং-স্ক্যা হো-থোগ-থু, ঙ্গাগ-দ্বাং-ব্লো-ব্জাং () প্রভৃতি বিখ্যাত পণ্ডিতেরা তার উল্লেখযোগ্য শিক্ষক ছিলেন। তিনি ১৭৭২ খ্রিষ্টাব্দে ব্লা-ব্রাং-ব্ক্রা-শিস-'খ্যিল বৌদ্ধবিহারের তন্ত্র মহাবিদ্যালয়ের প্রধানের দায়িত্ব লাভ করেন। তিনি ১৭৭৯ খ্রিষ্টাব্দে এই বিহারের সপ্তদশ প্রধানের দায়িত্ব লাভ করেন এবং চার বছর এই পদে থাকেন।
ব্লো-ব্জাং-'ফ্রিন-লাস-র্গ্যা-ম্ত্শো

ব্লো-ব্জাং-'ফ্রিন-লাস-র্গ্যা-ম্ত্শো () (১৮২২-১৮৩২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় জাম-ত্শা-গ্সের-খ্রি () উপাধিধারী বৌদ্ধ লামা ছিলেন।
ব্লো-ব্জাং-'ফ্রিন-লাস-র্গ্যা-ম্ত্শো ১৮২২ খ্রিষ্টাব্দে একটি মঙ্গোল পরিবারে জন্মগ্রহণ করেন। তাকে ব্লো-ব্জাং-'জিগ্স-মেদ-নাম-ম্খা () নামক দ্বিতীয় জাম-ত্শা-গ্সের-খ্রি () উপাধিধারী বৌদ্ধ লামার পুনির্জন্ম রূপে চিহ্নিত করা হয়। ১৮৩২ খ্রিষ্টাব্দে মাত্র দশ বছর বরসে তার মৃত্যু হয়।
অ্যান্ড্রু হাডসন

অ্যান্ড্রু চার্লস হাডসন (; জন্ম: ১৭ মার্চ, ১৯৬৫) নাটাল প্রদেশের ইশোই এলাকায় জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার। দক্ষিণ আফ্রিকা জাতীয় ক্রিকেট দলের পক্ষে ১৯৯০-এর দশকে টেস্ট ও একদিনের আন্তর্জাতিকে অংশগ্রহণ করেছেন।
ডানহাতি অ্যান্ড্রু হাডসন তার সমগ্র খেলোয়াড়ী জীবনে ৩৫টি টেস্ট ও ৮৯টি একদিনের আন্তর্জাতিকে জাতীয় দলের প্রতিনিধিত্ব করেন। ধারাবাহিকভাবে ১৬ গ্রীষ্ম মৌসুমে নিজ দেশ ও নিজ প্রদেশের কোয়াজুলু-নাটালের হয়ে খেলেন।
আন্তর্জাতিক ক্রিকেটে দক্ষিণ আফ্রিকার প্রত্যাবর্তনের পর ১৮ এপ্রিল, ১৯৯২ তারিখে ওয়েস্ট ইন্ডিজ সফরে অনুষ্ঠিত একমাত্র টেস্টে কেপলার ওয়েসেলসের নেতৃত্বে টারটিয়াস বস, হানসি ক্রনিয়ে, অ্যালান ডোনাল্ড, পিটার কার্স্টেন, আদ্রিয়ান কুইপার, মেরিক প্রিঙ্গল, ডেভ রিচার্ডসন, মার্ক রাশমেয়ার, রিচার্ড স্নেলের পাশাপাশি তারও টেস্ট অভিষেক ঘটে। তন্মধ্যে ১৯৫১ সালে ৪০ বছর বয়সী জি. ডব্লিউ. এ. চাবের পর পিটার কার্স্টেন ৩৬ বছর বয়সে দ্বিতীয় বয়োজ্যেষ্ঠ খেলোয়াড় হিসেবে অভিষিক্ত হন।
১৯৯১-৯২ মৌসুমে ওয়েস্ট ইন্ডিজ ক্রিকেট দলের বিপক্ষে বার্বাডোসে ব্রিজটাউনের কেনসিংটন ওভালে অনুষ্ঠিত দক্ষিণ আফ্রিকা দলের উদ্বোধনী ঐ টেস্টে প্রথম দক্ষিণ আফ্রিকান ক্রিকেটার হিসেবে অভিষেকেই সেঞ্চুরি করার গৌরব অর্জন করেন তিনি। প্রথম ইনিংসে ১৬৩ রানের দায়িত্বশীল ইনিংস খেললেও ২য় ইনিংসে শূন্য রানে আউট হন। অধিনায়ক রিচি রিচার্ডসনের প্রথম টেস্ট অধিনায়কত্বে ওয়েস্ট ইন্ডিজ কেনসিংটন ওভালের ধারাবাহিকভাবে একাদশবারের ন্যায় খেলায় দক্ষিণ আফ্রিকা দলকে মাত্র ৫২ রানের ব্যবধানে পরাজিত করেছিল। বিখ্যাত বোলার কার্টলি অ্যামব্রোসের সাথে যৌথভাবে ম্যান অব দ্য ম্যাচের পুরস্কার পান হাডসন।
একদিনের আন্তর্জাতিকে ২টি সেঞ্চুরি করেছেন তিনি। ১৯৯২ ও ১৯৯৬ সালের ক্রিকেট বিশ্বকাপে দক্ষিণ আফ্রিকা দলের প্রতিনিধিত্ব করেন হাডসন।
২০০০-০১ মৌসুমে তিনি তার সর্বশেষ প্রথম-শ্রেণীর ক্রিকেটে অংশগ্রহণ করেন। নিজ প্রদেশের খেলায় কোটাভিত্তিক ব্যবস্থা প্রবর্তনের ফলে তিনি চারটি খেলায় অংশ নিতে পেরেছেন।
২০১৪-১৫ আন্তর্জাতিক ক্রিকেট

২০১৪-২০১৫ আন্তর্জাতিক ক্রিকেট মৌসুম অক্টোবর, ২০১৪ থেকে মার্চ, ২০১৫ পর্যন্ত চলবে। অক্টোবরে ওয়েস্ট ইন্ডিজের ভারত সফরকালীন সময়ে ৩ টেস্ট, ৫টি ওডিআই এবং ১টি টি২০আই খেলা আয়োজনের কথা ছিল। কিন্তু চতুর্থ ওডিআইয়ে সফরের বাকী খেলাগুলো বাতিল ঘোষণা করা হয়। ওয়েস্ট ইন্ডিজের খেলায়াড়, ওয়েস্ট ইন্ডিজ ক্রিকেট বোর্ড এবং খেলোয়াড়দের সংস্থার মধ্যে অর্থ সংক্রান্ত বিষয়ে মতানৈক্য হওয়াই এর প্রধান কারণ।
মৌসুমের শুরুতে নিম্নবর্ণিত র‌্যাঙ্কিং ছিল:
ওয়েস্ট ইন্ডিজ ক্রিকেট বোর্ডের সিদ্ধান্ত মোতাবেক খেলোয়াড়, খেলোয়াড়দের সংস্থা এবং বোর্ডের মধ্যকার অর্থসংক্রান্ত বিষয়ে মতানৈক্য হওয়ায় সফর বাতিল ঘোষণা করা হয়।
ফিলাডেলফিয়া

ফিলাডেলফিয়া () পেন্সিল্‌ভেনিয়ার বৃহত্তম এবং মার্কিন যুক্তরাষ্ট্রের ৫ম জনবহুল শহর । এর অবস্থান উত্তর পূর্ব মার্কিন যুক্তরাষ্ট্র এবং এটি ডেলাওয়্যার এবং Schuylkill নদীর সংগমস্থল। ফিলাডেলফিয়া ডেলাওয়্যার ভ্যালির অর্থনৈতিক ও সাংস্কৃতিক কেন্দ্র। পেনসিলভানিয়ার একমাত্র একীকৃত শহর কাউন্টির জনসংখ্যা ১৫,২৬,০০৬ জন (২০১০) এবং ২০১৩ সালে আনুমানিক ১৫,৫৩,১৬৫ জন - মার্কিন আদমশুমারি দপ্তর অনুযায়ী।
ফিলাডেলফিয়া পেন্সিল্‌ভেনিয়ার অর্থনৈতিক কেন্দ্রবিন্দু এবং এখানে "ফিলাডেলফিয়া স্টক এক্সচেঞ্জ" ও বেশকিছু ফরচুন৫০০ কোম্পানি অবস্থিত।
২০১০ সালের তথ্য অনুযায়ী, ৭৯.১২% ফিলাডেলফিয়ার বা তদুর্দ্ধ জনগণের মাতৃভাষা ইংরেজি, অপরপক্ষে ৯.৭২% স্পেনীয়, ১.৬৪% চীনা, ০.৮৯% ভিয়েতনামীয়, ০.৭৭% রুশ, ০.৬৬% ফরাসি, ।০.৬১% এশীয়, ০.৫৮% আফ্রিকান ভাষায় কথা বলে।
ফিলাডেলফিয়া পেন্সিল্‌ভেনিয়ার অর্থনৈতিক কেন্দ্রবিন্দু। অর্থনৈতিক বিশ্লেষণ ব্যুরোর তথ্য মতে, ২০১০ সালে ফিলাডেলফিয়া মার্কিন যুক্তরাষ্ট্র-এর সপ্তম বৃহত্তম মহানগর অর্থনীতি ছিল যার পরিমাণ প্রায় $ ৩৪৭ বিলিয়ন ডলার।
এখানে "ফিলাডেলফিয়া স্টক এক্সচেঞ্জ" ও বেশকিছু ফরচুন৫০০ কোম্পানি অবস্থিত।
ফিলাডেলফিয়া অর্থনৈতিক খাতের মধ্যে আছে তথ্য প্রযুক্তি, উৎপাদন, তেল বিশোধন, খাদ্য প্রক্রিয়াকরণ, স্বাস্থ্যসেবা ও জৈবপ্রযুক্তি, পর্যটন এবং আর্থিক সেবা। 
ফিলাডেলফিয়া তথ্য প্রযুক্তি ও সেবা ভিত্তিক অর্থনীতিতে স্থানান্তরিত হয়েছে। আর্থিক কার্যক্রম মেট্রো অর্থনীতির বৃহত্তম খাত এবং মার্কিন যুক্তরাষ্ট্রের বৃহত্তম স্বাস্থ্য শিক্ষা ও গবেষণা কেন্দ্রের একটি। ফিলাডেলফিয়া এর ইতিহাস অনেক পর্যটক আকর্ষণ করে এবং ২০১০ সালে মোট পর্যটক ছিল ২০ লাখ। 
ফিলাডেলফিয়ায় অনেক সরকারি ও বেসরকারী শিক্ষা প্রতিষ্ঠান আছে। ফিলাডেলফিয়া ইস্ট কোস্ট উপর দ্বিতীয় বৃহত্তম ছাত্র ঘনত্ব এলাকা, যার মধ্যে শহর এলাকায় ১,২০,০০০ ছাত্র কলেজ এবং বিশ্ববিদ্যালয়ের এবং মহানগর এলাকার ছাত্র প্রায় ৩ লাখ। ফিলাডেলফিয়া অঞ্চলে ৮০টি কলেজ, বিশ্ববিদ্যালয়, বাণিজ্য, এবং বিশেষ স্কুল আছে। এখানে তিনটি প্রধান গবেষণা বিশবিদ্যালয় আছেঃ পেন্সিল্‌ভেনিয়া বিশ্ববিদ্যালয়, ড্রেক্সেল বিশ্ববিদ্যালয় ও টেম্পল বিশ্ববিদ্যালয় এবং পাঁচটি চিকিৎসা বিদ্যালয় আছে।
স্যান অ্যান্টোনিও

স্যান অ্যান্টোনিও (, ) মার্কিন যুক্তরাষ্ট্রের ৭ম জনবহুল এবং টেক্সাসের দ্বিতীয় জনবহুল শহর। যার জনসংখ্যা ১৪,০৯,০১৯ জন। এটি আমেরিকার শীর্ষ ১০ দ্রুত বর্ধনশীল শহরগুলোর মধ্যে ছিল ২০০০-২০১০ এবং ১৯৯০-২০০০ সালে দ্বিতীয় ছিল। স্যান অ্যান্টোনিও -র অবস্থান আমেরিকার দক্ষিণ-পশ্চিম এবং টেক্সাসের দক্ষিণ-মধ্য অঞ্চল। স্যান অ্যান্টোনিও বেক্সার কাউন্টির আসন বহন করে।
সান আন্তোনিওর অবস্থান ২৯.৫° উঃ ও ৯৮.৫° পঃ। এটা তার প্রতিবেশী শহর অস্টিন, রাজ্যের রাজধানী থেকে প্রায় ৭৫ মাইল দক্ষিণে। হিউস্টন থেকে ১৯০ মাইল পশ্চিমে এবং ডালাস থেকে প্রায় ২৫০ মাইল দূরে অবস্থিত। মার্কিন আদমশুমারি দপ্তরের ২০১০ সালের পরিসংখ্যান অনুযায়ী, শহরের মোট এলাকা ৪১২.০৭ বর্গমাইল (১০৬৭.৩ বর্গকিমি), যার মধ্যে ৪০৭.৫৬ বর্গমাইল (১০৫৫.৬বর্গকিমি) স্থলভাগ এবং ৪.৫১ বর্গমাইল (১১.৭বর্গকিমি) জল।
সান আন্তোনিও অন্তর্বর্তীকালীন আর্দ্র গ্রীষ্মমণ্ডলীয় জলবায়ুর অন্তর্গত(কোপেন: সিএফএ)। আবহাওয়া গ্রীষ্মে গরম, শীতকালে দিনের আবহাওয়া উষ্ণ এবং রাত্রে হালকা থেকে ভারি ঠাণ্ডা পড়ে এবং বসন্ত কালে গরম এবং বৃষ্টি হয়।
স্যান ডিয়েগো

স্যান ডিয়েগো (San Diego; () মার্কিন যুক্তরাষ্ট্রের ক্যালিফোর্নিয়া অঙ্গরাজ্যের একটি নগরী। এটি ক্যালিফোর্নিয়ার দক্ষিণভাগে, লস অ্যাঞ্জেলেস নগরী থেকে ১২০ মাইল দক্ষিণে, প্রশান্ত মহাসাগরের উপকূলে ও মেক্সিকো-যুক্তরাষ্ট্র সীমান্ত ঘেঁষে অবস্থিত। ২০২০ খ্রিস্টাব্দে নগরীটির জনসংখ্যা ছিল ১৩ লক্ষ ৮৬ হাজারের কিছু বেশি; জনসংখ্যার বিচারে এটি ক্যালিফোর্নিয়ার ২য় বৃহত্তম (লস অ্যাঞ্জেলেসের পরেই) এবং সমগ্র মার্কিন যুক্তরাষ্ট্রের ৮ম বৃহত্তম নগরী। নগরীটি মার্কিন যুক্তরাষ্ট্রের ৫ম সর্বোচ্চ জনবহুল কাউন্টি (২০১৯ খ্রিস্টাব্দের হিসাবে ৩৩ লক্ষ ৩৮ হাজার অধিবাসীবিশিষ্ট) স্যান ডিয়েগো কাউন্টির প্রশাসনিক কেন্দ্র। স্যান ডিয়েগো নগরীটি বেশ কিছু কারণে সুখ্যাত, যাদের মধ্যে রয়েছে বছরব্যাপী মৃদু জলবায়ু, প্রাকৃতিক গভীর জলের পোতাশ্রয়, বিস্তৃত সমুদ্র সৈকত, বিশাল বিশাল নগর উদ্যান, মার্কিন নৌবাহিনী ও মেরিন কোরের সাথে দীর্ঘকালীন সংশ্লিষ্টতা। ইউনিভার্সিটি অব ক্যালিফোর্নিয়া, স্যান ডিয়েগো (ইউসিএসডি) এবং ইউসিএসডি মেডিক্যাল সেন্টারের সহায়তায় সাম্প্রতিককালে এই অঞ্চলটি একটি স্বাস্থ্যসেবা ও জৈবপ্রযুক্তি গবেষণা কেন্দ্র হিসেবে উদয়লাভ করেছে।
স্যান ডিয়েগো এখন যেখানে অবস্থিত, সেখানে ঐতিহাসিকভাবে কুমেইয়াই নামক আদিবাসী আমেরিকীয় জাতির বাস ছিল। মার্কিন যুক্তরাষ্ট্রের পশ্চিম উপকূলের প্রথম যে স্থানটিতে ইউরোপীয়রা ভ্রমণ করে ও বসতি স্থাপন করে, তা ছিল এই স্যান ডিয়েগো; তাই এটিকে প্রায়শই "ক্যালিফোর্নিয়ার জন্মস্থান" হিসেবে উল্লেখ করা হয়। ১৫৪২ খ্রিস্টাব্দে স্পেনীয় নাবিক হুয়ান রোদ্রিগেজ কাব্রিইয়ো স্পেনের জন্য এলাকাটি দাবী করেন, ফলে এর দুইশত বছর পরে এখানে স্পেনের আলতা কালিফোর্নিয়া উপনিবেশটির গোড়াপত্তন স্থাপিত হয়। ১৭৬৯ সালে এখানে স্থাপিত প্রেসিদিও দে সান দিয়েগো এবং মিসিওন সান দিয়েগো দে আলকালা ছিল বর্তমান ক্যালিফোর্নিয়া রাজ্যের প্রথম ইউরোপীয় বসতি। ১৮২১ সালে স্যান ডিয়েগো নবঘোষিত প্রথম মেক্সিকান সাম্রাজ্যের একটি অংশে পরিণত হয়, যা দুই বছর পরে সংস্কারলাভ করে মেক্সিকান প্রজাতন্ত্রে রূপান্তরিত হয়। ১৮৪৮ সালে মেক্সিকান-মার্কিন যুদ্ধশেষে ক্যালিফোর্নিয়া মার্কিন যুক্তরাষ্ট্রের অংশে পরিণত হয় এবং ১৮৫০ সালে ক্যালিফোর্নিয়াকে মার্কিন যুক্তরাষ্ট্রের একটি অঙ্গরাজ্যের মর্যাদা দান করা হয়।
স্যান ডিয়েগোর প্রধান অর্থনৈতিক চালিকাশক্তি হল মার্কিন সামরিক ও প্রতিরক্ষা কর্মকাণ্ড, পর্যটন, আন্তর্জাতিক বাণিজ্য, গবেষণা ও শিল্পোৎপাদন। নগরীটি স্যান ডিয়েগো-তিহুয়ানা পৌরপুঞ্জের হৃৎকেন্দ্র, যা কিনা পশ্চিম গোলার্ধের দ্বিতীয় বৃহত্তম আন্তঃসীমান্ত মহানগর এলাকা (ডেট্রয়েট-উইন্ডসরের পরে)। এই পৌরপুঞ্জটিতে অর্ধকোটির বেশি লোকের বাস। স্যান ডিয়েগো ও তিহুয়ানার মধ্যবর্তী সীমান্ত পারাপারটি (সান ইসিদ্রো প্রবেশদ্বার) বিশ্বের চতুর্থ ব্যস্ততম স্থলসীমান্ত পারাপার পথ। নগরীর মূল বিমানবন্দরটি স্যান ডিয়েগো আন্তর্জাতিক বিমানবন্দর বিশ্বের ব্যস্ততম এক-ধাবনপথবিশিষ্ট (সিংগল রানওয়ে) বিমানবন্দর।
ইন্ডিয়ানাপোলিস

ইন্ডিয়ানাপোলিস () মার্কিন যুক্তরাষ্ট্রের ইন্ডিয়ানা অঙ্গরাজ্যের রাজধানী। ২০১০ সালের জরিপ অনুযায়ী, জনসংখ্যা ৮,২০,৪৪৫ জন। এটি মার্কিন যুক্তরাষ্ট্রের ১২তম জনবহুল ও আয়তনে ২৯তম শহর।
হিতেন তেজওয়ানী

হিতেন তেজওয়ানী (; জন্ম: ৫ মার্চ ১৯৭৪) হলেন একজন ভারতীয় টেলিভিশন অভিনেতা। তিনি কিঁউ কি সাস ভি কভি বহু থি, কুটুম্ব ও পবিত্র রিশতা টেলিভিশন ধারাবাহিকে অভিনয়ের জন্য পরিচিত।
হিতেন তেজওয়ানী ১৯৭৪ খ্রিষ্টাব্দের মার্চ মাসে ভারতের মুম্বই শহরে এক সিন্ধি পরিবারে জন্মগ্রহণ করেন। ২০০৪ খ্রিষ্টাব্দের ২৯শে এপ্রিল তিনি টেলিভিশন ধারাবাহিক অভিনেত্রী গৌরি প্রধান তেজওয়ানীকে বিয়ে করেন। ২০০৯ খ্রিষ্টাব্দের ১১ই নভেম্বর তাদের নীভান ও কাত্যা নামক দুই যমজ পুত্র ও কন্যার জন্ম হয়।
জিম্বাবুয়ে জাতীয় মহিলা ক্রিকেট দল

জিম্বাবুয়ে মহিলা ক্রিকেট দল মহিলাদের আন্তর্জাতিক ক্রিকেটে জিম্বাবুয়ের জাতীয় পর্যায়ে প্রতিনিধিত্বকারী ক্রিকেট দল। ২০০৯ সালের বিশ্বকাপে অংশগ্রহণের লক্ষ্যে দলটি আফ্রিকা অঞ্চল থেকে ডিসেম্বর, ২০০৬ সালে অনুষ্ঠিত মহিলাদের ক্রিকেট বিশ্বকাপের আঞ্চলিক পর্বে কেনিয়া, তাঞ্জানিয়া ও উগান্ডার বিপক্ষে সর্বপ্রথম আন্তর্জাতিক খেলায় অংশ নেয়। ঐ প্রতিযোগিতায় দলটি শিরোপা জয় করে। এরফলে তারা পাকিস্তানে অনুষ্ঠিত ২০০৭ সালের ক্রিকেট বিশ্বকাপ বাছাইপর্বে খেলার যোগ্যতা অর্জন করে। জিম্বাবুয়ে ক্রিকেট কর্তৃক মহিলা দলটি পরিচালিত হচ্ছে। বর্তমান অধিনায়ক হিসেবে রয়েছেন - জুলিয়া চিভাভা। উগান্ডার বিপক্ষে ৮ ডিসেম্বর, ২০০৬ তারিখে জিম্বাবুয়ে ক্রিকেট দল আনুষ্ঠানিকভাবে মহিলাদের আন্তর্জাতিক ক্রিকেটে অংশগ্রহণ করে।
বর্তমানে জিম্বাবুয়ের মহিলা ক্রিকেট দলটিতে নিম্নবর্ণিত মহিলা খেলোয়াড়গণ রয়েছেন:
ম্যালকম ওয়ালার

ম্যালকম নোয়েল ওয়ালার (জন্ম: ২৮ সেপ্টেম্বর, ১৯৮৪) হারারেতে জন্মগ্রহণকারী জিম্বাবুয়ের বিশিষ্ট ক্রিকেটার। জিম্বাবুয়ে জাতীয় ক্রিকেট দলের অন্যতম সদস্য ম্যালকম ওয়ালার মাঝারি-সারির ব্যাটসম্যান হিসেবে দায়িত্ব পালন করছেন। পাশাপাশি অফ-স্পিনার হিসেবেও পরিচিতি রয়েছে তার।
লোগান কাপের মাধ্যমে প্রথম-শ্রেণীর ক্রিকেটে অভিষেক ঘটে তার। এরপর এপ্রিল, ২০০৮ সালে বাংলাদেশ সফরের জন্য জিম্বাবুয়ের জাতীয় দলে ডাক পান। ১৯ জানুয়ারি, ২০০৯ তারিখ একদিনের আন্তর্জাতিকে অংশগ্রহণের মাধ্যমে আন্তর্জাতিক ক্রিকেট অঙ্গনে অভিষেক ঘটে। ১২৮ রানের জয়ের লক্ষ্যমাত্রায় দল ৪৪ রানে ৬ উইকেট হারালে তিনি মাঠে নামেন ও প্রথম বলেই চার রান তুলে নেন। খেলায় তিনি ২৪ রান করে দলের সর্বোচ্চ রানসংগ্রহকারী হন। রে প্রাইসের বিনোদনধর্মী শট নেয়ার মাধ্যমে জিম্বাবুয়ে দলে ২ উইকেটের ব্যবধানে জয় পায়।
জিম্বাবুয়ে দল তাদের একদিনের আন্তর্জাতিকের ইতিহাসে সর্বোচ্চ ৩২৮ রান তাড়া করার পেছনে ওয়ালারের ভূমিকা অপরিসীম। এ খেলার মাধ্যমেই তিনি খ্যাতির তুঙ্গে আরোহণ করেন। বুলাওয়েতে অনুষ্ঠিত সিরিজের তৃতীয় খেলায় নিউজিল্যান্ডের বিপক্ষে তার অপরাজিত ৯৯ রান সংগ্রহের প্রেক্ষিতে প্রথমবারের মতো জিম্বাবুয়ে ৩০০ রানেরও অধিক লক্ষ্যমাত্রা অতিক্রম করতে সক্ষম হয়।
২০১১ সালে নিউজিল্যান্ডের বিপক্ষে অনুষ্ঠিত টেস্টে ওয়ালারের অভিষেক ঘটে। ১ নভেম্বর, ২০১১ তারিখে বুলাওয়েতে অনুষ্ঠিত একমাত্র টেস্টে ওয়ালার ৭২ রানে অপরাজিত ছিলেন। এরফলে তিনি অভিষেকে একাদশ জিম্বাবুয়ের খেলোয়াড় হিসেবে পঞ্চাশ বা তদূর্দ্ধ রান সংগ্রহ করেন।
ওয়ালারের পিতা অ্যান্ডি ওয়ালার ১৯৮০ ও ১৯৯০-এর দশকে জিম্বাবুয়ে দলে খেলেছেন। তার পিতাও অভিষেক টেস্টের দ্বিতীয় ইনিংসে পঞ্চাশ রান করেছিলেন। তার কাকাতো ভাই নাথান ওয়ালার জিম্বাবুয়ের অনূর্ধ্ব-১৯ দলে প্রতিনিধিত্ব করছেন।